Epaiketa istorioak — Eibar.ORG | Eibarko peoria\nHemen zaude: Hasiera / Blogak / Nire uste harroan / Epaiketa istorioak\nXabier Mendiguren 2015/01/05 21:02\nManex eta Ximun Fuchs anaiek, Ipar Euskal Herritik euskal teatro osoaren eskaintza eta berrikuntza interesgarrienetakoak egiten ari diren sortzaileek (Hamlet euskalduna, esaterako) frantsesez ere egiten dute antzerkia Le Petit Théâtre de Pain taldean (bestela nekez bizi ahalko ziren), eta estreinatu berri dute beren azken lana: “9” du izenburua, eta Twelve Angry Men-en moldaketa bat da. Sidney Lumet-en film ezagun hori (Hegoaldekoon oroimen kolektibo espainolduan Doce hombres sin piedad) telebistarako gidoi bat izan zen hasieran, Reginald Rosek idatzia, eta haren ondotik etorri ziren antzerki nahiz zinemarako egokitzapen ugari. Euskaraz oraingoz ez, baina Fuchstarren lanak seguru merezi duela ikustea.\nEpaiketa-istorioek hasiera-hasieratik eduki dute arrakasta itzela pantaila handi nahiz txikian. Literaturan, baina, ez dakit joko gutxi ematen duten, egunkarietako eguneroko gertakarietatik hurbilegi dauden edo zer, baina ez dute tradizio handirik. Berriki, halere, epaiketa baten berri ematen duen liburu eder bat irakurri dut: Janet Malcolm estatubatuarraren Iphigenia in Forest Hills (Ifigenia en Forest Hills). Malcolmek idatzitako liburu guztien antzera, hau ere kazetaritza narratiboaren generokoa da (“fikziorik gabeko eleberria” esango genuke egilea kazetaria ez baizik eta idazlea balitz), eta benetako kasu bat kontatzen du: New Yorkeko judu errusiar ortodoxoen komunitatean gertaturiko hilketa bat, emazte medikua epaitzen baitute senar dentista hilarazteaz, alabaren gaineko zaintza dela-eta. Erreportaje zabal eta zehatz hau thriller onenaren gisa irakurtzen da, desberdintasun pare batekin: bata, badakigula kontatutakoa egia dela; eta bestea, sekula ez dugula jakingo zer gertatu zen zinez, bakarrik abokatuek, epaimahaiak eta epaileek zer esan eta iritzi zuten.\nGure artean halakorik ba ote dagoen pentsatzen ari nintzela, euskal letretako adibiderik ez baina oso hurbila zaigun bat etorri zitzaidan gogora: Eva Forest zenak Miguel Castells abokatuarekin izandako solasetan oinarriturik idatzi eta 1997an argitaratutako Proceso al jurado. Gaia, askok ahaztua izango dutena baina bere garaian ospetsua izandakoa: Mikel Otegi, Itsasondoko gazte bat, parranda-gau baten ondoren, bere baserri atarian, eskopeta hartu eta bi ertzain hil zituena (Jose Luis Gonzalez eta Ignacio Mendiluze), eta ondoren ertzainen autotik bere burua salatu eta entregatu zuena (“Un casero ha matado a dos cipayos” esanda). Kasu hura luze eta zabal agertu zen komunikabideetan, bai epaiketa aurretik, bai bitartean, bai ondotik; Castells abokatuak xehe-xehe kontatzen dizkigu gorabehera guztiak, bere defendatuaren absoluzioa lortu artekoak. Gero etorri zen epaiketa hura baliogabetzea, Otegik ihes egitea, ETAn sartzea, Frantzian harrapatzea, epaiketa errepikatzea… Arrazoi askorengatik, gai deserosoa eta mingarria da, baina liburu bikaina hala ere.\n(Noticias taldeko Ortzadar gehigarrian argitaratua)


Egunkaria (Maiatzak 5)\nLehenik eta behin, hasteko saio praktikoan, power pointean soinua sartzeko proba batzuk egin ditugu. Ondoren, irudiak ere sartuko ditugu. Gure ahotsa grabatzen ere ikasi dugu eta bakoitza berea grabatu du. Gure lanerako praktikatzeko aproposak diren ariketa edo frogak dira.\nFroga guzti hauek egin ondoren, soinua, irudi eta gure ahotsarekin egindako power point gordetzen ikasi dugu.\nSaio teorikoan berriz, joan den asteko gaiarekin jarraitu dugu (IKT-ak integratzen). Honekin erlazionatuta, artikulu baten komentaketa egin dugu: http://ordenadoresenelaula.blogspot.com/2008/02/el-desarrollo-de-competencias.html\nPublicado por vane en 9:19 No hay comentarios:\nEgunkaria (Apirilak 28)\nSaio praktikoan ezin izan dut ailegatu, lotan geratu naizelako eta berandu ailegatu naiz. Ez dakit oso ondo zer egin duten baina galdetu egin dut gelakideei eta irakurri egin dut gaurko gida. Saiatu egin naiz ariketa horiek egiten baina praktikatu behar dut gehiago!\nOndoren, saio teorikoan, IKT-ak hezkuntzan integratzen gaiarekin hasi dugu. Horretarako, bideo bat ikusi dugu gelan bertan eta komentatu egin dugu guztion artean.\nPublicado por vane en 4:24 No hay comentarios:\nAriñoko herriaren bideoa ikusi ondoren,harrituta geratu egin naiz hango haurrak nola erabiltzen duten ordenagailua ikusita. Bideoan komentatzen den moduan, herri txiki bat da baina hala era, IKTek arrakasta handia izan dute. Alde batetik oso interesgarria da erabiltzen duten metodoa irakasteko. Haurrak motibatzen dira material berriak erabiliz eta horrela ikasten dute beste modu batera. Nik uste dut haurren autonomia bultzatzen dela bakoitza bere lana egiten dutelako. Horretarako lan handia egin behar izaten dute irakasleek ikasleei irakasteko,materiala prestatzeko... Bideoan agertzen den irakasle batek esaten duen bezala, informazioa eta materiala dago haurrentzako baina berak egin behar duena da, egokiena aukeratu eta moldatu klaseak emateko. Hori ere, lan handia suposatzen du irakaslearentzat eta aldez aurretiko prestakuntza beharrezkoa da beraientzat. Hala nola era, gurasoei prestatu egin behar izan dituzte beren seme-alabak egiten dutena ulertzeko ere.\nOrokorrean esango nuke, egokia eta alde oso onak dituela IKTek erabilpena baina beste aldetik, oraindik ere lan handia egin behar dela hau dena osorik martxan jartzeko, hau da, prestakuntza, egokitzapenak...beharrezkoak dira era egokian eta eraginkorrean suertatzeko, irakaskuntza arloan aldaketa hauek emateko.\nBertan ikus ditzakegu bideoa: http://www.informesemanal.tve.es/?go=e5911a8f3a240786c19429278dceea2c6c449370c8d478174dc358e3ec0a3b03ccf13e1416246ca073fb4e1a3fb7c4bb69d91ced8f020d22f02419460291ae1bafed7e1f014da74e02a3b490f408d259c779f23eb3680234\nPublicado por vane en 13:43 No hay comentarios:\nSaio praktikoan, liken zerrenda egiten hasi gara. Nire kasuan, psaden astean hasi nintzen egiten eta klaseko link gutxi batzuk bakarrik falta zitzaizkidan sartzeko. Lan erraza iruditu zait hau egitea.\nOndoren, pasaden astean egin genuen bezala, irakaskuntzan blogei buruzko helbide batzuk bilatu behar izan ditugu sindikatzeko gure blogean. Horretarako, denbora behar izan dugu eta nik behintzat ez dut bukatu gelan.\nEgin behar dugun lan praktikoa azaltzen hasi da irakasleak baina azkenean ez dugu denborarik izan.\nSaio teorikoan berriz, Terueleko herri horretako buruzko bideoa ikusi egin dugu eta denon artean komentatu egin dugu. Klasea bukatuta, etxerako egin beharra izan da, bideo honetako hausnarketa txiki bat egitea.\nPublicado por vane en 13:34 No hay comentarios:\n¿Las TIC están generando innovación pedagógicas en las aulas?\nAzterketa ebaluatzaileak dioten arabera, Europako eta bereziki Espainiako ikastetxe gehienak, errekurtso teknologikoak nahikoak dituzte (ordenagailuak, WIFI, interneterako konexioa, arbela digitalak, proiektore multimedia...). Hau da, teknologia ez da arazoa.\nHainbat ikerketa egin dira:\n1) Balanskat, Blamire eta Kefala (2006) European Schoolnet-erako egindako ikerketaren arabera, Europako Batasuneko herri guztiak teknologiarako inbertsioa, konektibitatea, irakasleen formakuntzarako... gora egin du. Baina frogatu egin zuten, irakasleek, teknologia berriak erabiltzen dituztela jadanik sortutako pedagogiak bermatzeko.\n2) BECTA (2007): Ikerketa honetan, frogatu egin zen, irakasleek teknologia berriak erabiltzen dituztela irakaskuntzaren planifikazioarekin lotutako ekintzak burutzeko. Ondokoak dira erabilitako ekintzak:\n- ikasgaiaren programazio didaktikoa, unitate didaktikoa, gaien programazioa burutzeko...\n- ikasleak ariketa ezberdinak burutzekoak\n- aurkezpen multimediak eraikitzeko\n- informazioa bilatzeko\n- beste lagunekin kontaktatzeko emailen bitartez.\n- gestio ekonomikoa burutzeko: ordutegiak,...\nBestetik, badaude irakasleek burutzen ez dituzten ekintza batzuk, konplexuagoak direlako.\n- webquest, edublogs, ekintza interaktiboak, bideoklips,...\n- beste ikastetxe batzuekin hainbat proiektu amankomunean burutzeko.\nMarchesi y Martín (2003) dioten bezala, irakasleak eta ikasleak teknologia berriak erabiltzerakoan sortzen den irakaskuntza, guztiz espositiboa da.\nTeknologia berriak erabiltzea honek dakar:\n- irakaslearen esposizio magistralak gainetzi\n- ikasleari ekintza konplexuagoak burutzeko ahalegina\n- interneten informazioa bilatzea eskatzen zaio ikasleari liburutegi bat izango balitz bezala\n- softwareko hainbat aplikazio ikasteko aukera\nDena den, urte batzuk pasatu beharko dira teknologia berri hauek erabilpen normalizatua izateko ikastetxeetan.\nArtikulua irakurtzeko gunea: http://ordenadoresenelaula.blogspot.com/search/label/Actividades%20TIC%20aula\nPublicado por vane en 7:49 No hay comentarios:\nEgunkaria (apirilak 14)\nIrakasgaiarekin hasteko, lehenengoz, saio praktikoan, bakoitzaren blogean sartu egin gara. Pasaden asteko lana egin zutenak, hau da, blogen aplikazio dodaktikoen inguruko link bat sartu ondoren, hurrengo pausua, hori buruzko bideo bat sarten izan da. Lanean jarri gara bideo bat bilatzen. Aurkitu dugunean, gure blogean sartu egin dugu, honi buruzko komentarioa jarriz.\nOndoren, etiketak eta linkak agertzeko pausu batzuk jarraitu egin dugu. Nik adibidez, ikasgelako lagun batzuen link gehitu egin ditut, bertatik blog horietan zuzenean sartzeko. Hauxe izan da saio praktikoan burututakoa.\nSaio teorikoan berriz, teknologia berrien eragina hezkuntzan gaiarekin jarraitu egin dugu.\nPublicado por vane en 13:44 No hay comentarios:\nBlogaren erabilpenaren balorazioa\nJadanik esan dugun bezala, blogen aplikazio didaktikoak gero eta ugariago erabiltzen dira irakaskuntzan. Hauen erabilpen eraginkorra izatearen adibide ona aurkitu egin dut you tube-ko bideo baten bidez.Hona hemen helbidea http://es.youtube.com/watch?v=u4vYqaeDmJw\nBideo honetan,ikastetxe baten ikasleak, blogekin lan egin ondoren ateratako ondorioak eta esperientziak kontatzen dituzte. Bertan aurkitzen ditugun iritziak desberdinak dira baina guztiak positiboki ikusten dute honen erabilpena. Hauek izan dira ikasle hauen iritziak edo ondorioak:\n- Etxean egiteko erosotasuna\n- Lanak bertan usteko modu erakargarria\n- Besteen lanak ikusteko eta komentatzeko era egokia\n- Lan egiteko modu ezberdina\n- Bere erabilpena eta beste aplikazio batzuena ikasteko aukera\n- Ikasteko modu konplexua da, zuik ateratako ondorioak direlako eta ez "copiar-pegar" egiteko lana\nBideoa ikusi ondoren, ikasle hauekin bat nator. Lan egiteko modu ezberdina da eta oso erakargarria eta eraginkorra nire ustetan.\nPublicado por vane en 0:29 No hay comentarios:\nGelako lagunen linkak\nBlog-en aplikazio didaktikoak (1)


Borja Cobeaga: Konplexuak kentzea, hori da gakoa — Gaztezulo\nBorja Cobeaga: Konplexuak kentzea, hori da gakoa\nBorja Cobeaga: Konplexuak kentzea, hori da gakoa https://www.gaztezulo.eus/albisteak/borja-cobeaga-konplexuak-kentzea-hori-da-gakoa https://www.gaztezulo.eus/albisteak/borja-cobeaga-konplexuak-kentzea-hori-da-gakoa/@@download/image/77p28Cobeaga1.jpg\n2007a Borja Cobeagaren urtea izaten ari da. Joan den otsailera arte, inork gutxik ezagutzen zuen Donostiako gazte hau, baina urte hasieran Oscar sarietarako izendapena jaso zuen eta horrek ospetsu bihurtu du. Eramos pocos film laburraren kopia mordoa ekipajean, Borjak pozik hartu zuen Los Angeles hirira eraman zuen hegazkina, eta etxeratu ere halaxe egin zen, Oscar osabaren estatuatxorik gabe, baina pozik bere kopiak Hollywooden banatu zituelako. Espiritu baikor bera antzeman diogu prestatzen ari den lehen film luzeaz mintzatu zaigunean.\nYoutuben duzue Borja Hollywoodera eraman zuen film laburra. Aita eta semea dira protagonista. Goiz batez, emazte eta ama dutenak, baina urteekin euren neskame/esklabo bihurtutakoak, etxetik ihes egin diela konturatu dira. Hor hasiko dira aita eta semearen komeriak: alfer pare horrek ez baitaki ez arrautza frigitua prestatzen, ez etxeko lanik errazena egiten. Beraz, kuxidade ezak eta goseak hiltzeko arriskuaren aurrean, amona ekarriko dute zahar etxetik. Hortik aurrera, zeuek ikustea hobe\nNaif ukitu inoxentea duen arren, karga emozional eta sozial handiko filma da Eramos pocos. Eta gai unibertsal bati heltzen dio: Euskal Herrian, AEBetan, mundu osoan, gizonezko gehienek ez dutelako sekula etxeko lanik egiten, eta neskame bihurtu dituztelako euren ama/emazte/amonak. Seguru asko, filmak konbinazio horri esker izan du halako arrakasta.\nGizonezkoak zure filmean bezain alferrak eta baldarrak al gara benetan?\nEz dut gizonezkoak orokorrean juzgatzeko eta mezu moralik zabaltzeko asmorik izan. Dena den, nik horrelako jendea ezagutzen dut, eta besteren bizkar bizi diren parasito mota horiek existitzen dira, edo existitzen gara, hobe esanda. Filmak ez du sexuen arteko gerrarik planteatu nahi, ez du gizonezko eta emakumezkoen arteko ezberdintasunen azterketarik egin nahi. Besterik gabe, Euskal Herrian askotan gertatzen den zerbaitez hitz egin nahi nuen: emakumezko batekiko dependentzia duten gizonezkoez.\nEmakundek etxeko lanak banatzearen alde diseinatutako kontzientziazio kanpaina batzuk baino eraginkorragoa iruditu zait zure filma\nEgia esan, bi eratako erantzunak izan ditut. Batzuek emakumeen eskubideen aldeko mezu gisa ulertu dute filma, eta beste batzuei, aldiz, emakumezkoen esklabotzaren aldeko alegatua iruditu zaie; azken batean, gizonezko pertsonaiak maitasun handiz tratatzen ditudalako. Ez bata, ez bestea. Hala ere, niri horixe gustatzen zait, jendeak gauzak bere kasa ulertzea.\nGoazen Los Angelesera. Nolakoa da hiria?\nOso egoera berezian bisitatu nuen, eta burbuila batean bezala egon nintzen. Baina, egia esan, badago Los Angeles ezagutzeko modu hobeagorik Oscarretarako izendatuta joanda baino? AEBetako hirien paisaiak ez du zerikusirik Europakoekin, Ameriketakoak hiri erraldoiak dira. Harrigarria iruditu zitzaidan han ez duzula inor kalean oinez ikusten, eta zu oinez ikusten bazaituzte, gaizki begiratzen zaituztela, askoz gauza praktikoagoa iruditzen zaielako batetik bestera autoan ibiltzea. Los Angeles oso hotza da, baina era berean, hiri ikusgarria da. Argazki kamera atera, eta edozein enkuadre eginda pelikula batean zaudela ematen du. Ulertu egiten duzu zinema zergatik egiten duten.\nEta Los Angeleseko jendea? Nola bizi dute Oscar sarien banaketa?\nZine industriaren inguruan sortutako hiri bat da, garai batean hura basamortua zen, eta hiria zine estudioekin batera hazi zen. Biztanlegoaren erdia zinema munduan ari da lanean, eta beste erdiak mundu horretan sartu nahi luke. Oscar sarien garaian, hiri osoa inauterietan bezala dago, ikuskizunean erabat murgilduta.\nIkuskizuna, horixe da hitza\nBertan egon gabe ez dago sinesterik. Sarien banaketa egunean limusinean eramaten zaituzte Kodak Theaterera, eta Harrysoneko gizonak baino ez dituzu ikusten inguruan, hiria erabat setiatua dago, eta ekitaldi militar batera iristen ari zarela ematen du. Gero, antzoki barruan, zeremonia milimetroraino kalkulatua dago, dekoratua hamaika aldiz aldatzen dute, eta jendea sartu-irten etengabean dabil. Zakur zaharrak dira horretan.\nAurrez aurre, Hollywoodeko aktoreak pantailan bezain perfektuak dira, edo galdu egiten dute gertutik ikusita?\nBatzuek galdu egiten dute, eta beste batzuek irabazi. Esaterako, Robert Downey Jr pantailan baino askoz magnetikoagoa iruditu zitzaidan, eta Cameron Diaz, aldiz, nahiko arrunta. Aktoreek oso modu profesionalean daramate ospetsu izatearen kontu hori, ez da hemen bezala. Hemen, telebistan bi rol ziztrin egin dituzten aktore askok jainkoak direla uste dute, eta zaborra bezala tratatzen zaituzte. Han, aldiz, sinpatiaren profesionalak dira, eta zurekin bakarrik hogei segunduz egon behar badute ere, hogei segundu horietan norbait berezia sentiarazten zaituzte. Hango aktoreek oso barneratuta dute zinema mundua ikuskizun hutsa eta negozio bat dela, eta atseginak izan behar dutela beti. Hemen oso diferentea da.\n[Borjak hiru urterekin izan zuen zeluloidezko iniziazio esperientzia, gurasoek hiru seme-alabak Star Warsen V. kapitulua ikustera eraman zituztenean (The empire Strikes back, Irvin Kershner 1980). Hiru urteko ume bati dagokion bezala, Borja lo geratu zen, baina hala ere, lozorroa ez zen erabatekoa izan; laino artetik, Luke Skywalker, Han Solo eta Leia printzesa ikusi zituen, elurretan borrokan. Urte asko igaro ondoren jakin zuen, elurretako borroka hori Galaxietako Gerra izeneko sugetzarraren pasarte ospetsuenetako bat dela, baina ordurako, Borja hasia zegoen lehen bideofilmak egiten eta zinemaren barne-mekanismoak aztertu eta aplikatzen. Hain justu, ikasketa garai hartakoa da Borjak zinema areto batean bizitako bigarren shocka: La madre muerta (Juanma Bajo Ulloa, 1993) ikusterakoan jabetu zen, oso urrun joan gabe, Gasteizen bertan, oso zinema indartsua egin zitekeela. Urte berean, beste hainbeste gertatu zitzaion Alex de la Iglesia bilbotarraren Accion Mutante filmarekin]\nZer estimatzen duzu zuzendari batengan?\nTonuari begiratzen diot, istorio bati ematen zaion tonuari. Drama eta komedia nahasten dakiten zuzendariak miresten ditut, hori oso zaila delako. Istorio on bat izatea, aktore onak izatea, argazkia txukun samar egitea, hori nahiko kalkulatuta egon daiteke, nahiko neurgarria da, nolabait esateko. Baina tonua beste gauza bat da; zehaztu gabeko zerbait da, ukiezina, neurtezina, eta horrexegatik miresten dut. Gaur egun Alexander Payn da nire eredua, About Schmidt da nik egin nahi nukeen pelikula.\nAbuztuan, Europako zinemaren bi maisu hil ziren: Bergman eta Antonioni. Atsegin dituzu? Zure filmak ikusita, gertuago somatzen zaitugu Billy Wilder batengandik.\nEtzazula uste. Antonioni duela gutxi hasi naiz estimatzen, baina gaztetan, egin behar ez denaren sinbolotzat nuen: bere zinema geldoa iruditzen zitzaidan, ezer kontatzen ez duen horietakoa, handinahia, itsusia. Aldiz, Bergman asko gustatu zait beti, Basamarrubiak (1957) eta Pertsona (1966) bereziki. Sarritan, asko gustatzen zaizkidan zuzendariak oso urrun daude nire estilotik. Billy Wilder bai, asko gustatzen zait, baina nahiago ditut bere dramak bere komediak baino.\nOscar sarien atarian esan zenuen, Babel (Alejandro Gonzalez Iñarritu, 2006) eta Borat (Larry Charles, 2007) filmeetatik bat aukeratu behar bazenu, Borat aukeratuko zenukeela. Politikoki zuzenagoa zen kontrakoa esatea.\nNik Borat nahiago dut, dudarik gabe. Babelek genio txarrez jartzen nau: oinazea ikuskizun bihurtzen duelako, eta azken mugaraino eramaten duelako dena. Nik ezin dut sinetsi film horrek kontatzen duena, eta gainera, ez zait interesatzen: hainbeste desgrazia, hainbeste dramatismo, oso behartua dago guztia. Babeli kontrajarrita United 93 (Paul Greengrass, 2006) aipatu nuen, eta hori ere drama da. Beraz, argi dago genero gisa ez daukadala ezer dramaren aurka: aldea da United 93 ondo kontatua dagoela, Babel, ordea, ez.\n[Inguruari eta ingurukoei begira egotea atsegin du Borjak. Behaketa horietatik sortzen zaizkio bere filmeetarako ideia asko. Txikitan minibasket talde batean aritu zen, eta Gipuzkoako txapelketa ere irabazi zuten. Kontua da, entrenatzaileak beti eserlekuan uzten zuela Borja, eta gutxitan ematen ziola kantxara irteteko aukera. Egun umorez gogoratzen du pasadizo hura, inguruari beha egoteko joera agian eskerlekua berotzen emandako saio haietan sortu zitzaiola esanez. Ez da txorakeria, hala ere. Borja bere lehen film luzearen gidoia prestatzen ari da gaur egun: Donostian kokatutako komedia bat izango da, eta goi sukaldaritzaren munduari kosk egingo dio. Donostiar baten kasuan, hori inguruari eta ingurukoei begiratzea ez bada\nZergatik goi sukaldaritza?\nEuskal Herrian sukaldaritza erabat sakralizatua dago, eta sukaldariak, sukaldariak baino, rock izarrak dira. Totemak. Euskal herritar gehienek erraz aipatuko dizkizute bertako bost sukaldariren izenak, baina gutxik dakizkite bost euskal idazleren izenak. Sukaldaritza futbola bezalakoa da Euskal Herrian.\nArzak, Subijana, Berasategi, Argiñano eta abarrak parodiatzen ausartuko zara, beraz?\nHori da. Oraindik ez dut haiekin hitz egin, baina umorez hartzea espero dut. Azken batean, ez da beraiei buruzko film bat izango, sukaldaritzarekiko mirespen horri buruzkoa baizik. Gustatuko litzaidake sukaldari horietako gehienak filmean ateratzea, baina ez sukaldariarena egiten, beste aldean jarri eta bezeroarena egiten baizik. Hala ere, oraindik ez dut haiekin hitz egin. Ramon Barea, Maribi Bilbao, Gorka Otxoa, Santi Ugalde, Alejandro Teferia\nbigarren mailako pertsonaiak jokatuko dituzten aktoreak buruan ditut jada, baina protagonistak ez, ordea.\n[Madrilen bizi da gaur egun Borja. Lan kontuak direla eta, azken bi urteetan ezin izan du Donostiako Zinemaldira etorri, baina aurten etortzekoa da, bere film labur bat eskaini behar baitute Kimuak sekzioaren barruan. Bere garaian, gazteen epaimahaiko kide izan zen laupabost aldiz, eta 50 filmetik gora ikusten zituen urtero].\nUrtero-urtero, Zinemaldian glamour eta izar gehiago eskatzen dituzten horietakoa al zara?\nOreka behar da Donostia pozik uzteko, azken batean, izarrak eta jende ospetsua horretarako ekartzen dituztelako, donostiarrek Zinemaldia izarrekin lotzen dutelako. Dena den, hori baino askoz garrantzitsuagoa da filmak ondo aukeratzea, kalitateak egiten duelako handi zinemaldi bat. Bestea jendeari zirkua eskaintzea da.\nIaz Kutsidazu bidea, Ixabel estreinatu zuten Zabaltegi sailean. Nola ikusten duzu euskarazko zinema? Aurrera atera al daiteke?\nNoski aurrera atera daitekeela. Aupa Etxebeste da adibide perfektua. Planteatua dagoen bezala, pelikula hori ezin da gazteleraz egin, euskaraz egitea da bide bakarra, eta gainera, kalitate handiz. Zentzu horretan, ez da beldurrik izan behar. Istorio bakoitzak bere hizkuntza du kontatzeko orduan, eta azken urteotan euskaraz egindako film guztiak kasu argiak dira. Istorio horiek ezin ziren gaztelaniaz kontatu. Kontua da laguntza handia eman behar dela euskarazko zinema bideragarria izateko, egoera ahulean dauden hizkuntzen kasuan, produkzio handien kontrako lehia askoz gogorragoa delako.\nAtzerrian ere funtziona al dezake euskarazko zinemak?\nBegira guk Serbiako edo Kroazioako zenbat pelikula ikusten ditugun. Ez dago alderik horretan. Berriro diot, adibiderik onena Aupa Etxebeste da, Madrilen jende askok ikusi du, euskaraz tutik ere jakin gabe eta euskaldunekin batere harremanik izan gabe. Eta hala ere, oso film ona iruditu zaie. Konplexuak kendu behar ditugu gainetik, hori da gakoa.\nViolator, Depeche Mode. Nire anaia nagusiarengadik jasotako eragina da. New Order eta Depeche Mode asko jartzen zituen etxean.\nMar de fondo, Patricia Highsmith. Asko gustatzen zaizkit Highsmithen nobelak. Bere thrilleretan ematen du sekula ez dela ezer gertatzen ari.Rio Bravo. (Howard Hawks, 1954) Asko gustatzen zait westerna, eta gainera, oso kontentu geratzen zara film hau ikusi ondoren. Asko atsegin dut zinematik kontentu ateratzea.\nKirk Douglas. Inoiz ez du pertsonaia erabat zintzo bat antzeztu, beti izan du alderdi ilun hori. The bad and the beautiful (Vicente Minelli, 1952) pelikulan izugarri dago.\nKatherine Hepburn. Oso tipikoa da bera aukeratzea, baina aktore izugarria izan zen.\nMarmitakoa. Gure aitak primeran prestatzen du.\nGaueko hamaikak. Ordu horretan belarrezko orujo bat hartu ohi dut beti.


Sautrela 364. saioaren aurrerapena (Bernardo atxaga) • ZUZEU\n2013ko azkeneko Sautrelan Bernardo Atxaga izango dugu saioko protagonista nagusia. Ezagun denez, berriki argitaratu du bere azkeneko liburua, Nevadako egunak. Lau urte igaro dira bere azkeneko nobelatik, Zazpi etxe Frantzian hartatik, eta jakin-mina zegoen ea asteasuarrak nondik joko zuen oraingoan. Liburu berezi batekin etorri zaigu, bada, aldi berean gauza asko den liburuarekin: kronika, nobela, memoria… Besteak beste Nevadako egunak nola sailka daitekeen argitzen lagunduko digu idazleak elkarrizketan, baldin eta sailkapena egitea beharrezkoa bada. Horretaz gain, liburu berriak Bernardo Atxagaren ibilbideko hainbat motibo, gai eta estilo berreskuratzen ditu, eta honenbestez, bere ibilbide osoaren inguruan ere apur bat hausnar egiteko balioko digu, baita egungo bere kezka nagusiak zeintzuk diren jakiteko ere.\nLehenago, erreportajean, poesia kontuak izango ditugu. Salvador Espriu poeta kataluniarrak edukitako egitasmo baten inguruan arituko gara. Izan ere, Espriuk Euskal Herriari eskainitako poemategi bat osatzeko proiektua izan zuen, nahiz eta azkenean poema gutxi batzuk baizik ez zituen egitasmo haren pean osatu. País Vasc izeneko proiektu hartatik, sei poema dira soilik orain arte ezagunak, zeinak Aritz Galarraga literatur kritikariak itzuli baititu berrikitan.\nHaatik, antza, bada oraino proiektu haren peko poema gehiagorik, gaur arte publikatzeke mantendu diren arren. Espriuren jaiotzaren mendeurrena bete den honetan, poetaren bilduma osoen edizio kritiko bat ontzen ari da zenbait aditu, eta edizio horretan argitaratuko omen dira, agidanean, falta diren poema horiek. Erreportajean, bada, Espriuren egitasmo horri buruz mintzatuko gara Galarragaren bidez. Zertan zetzan País Vasc delakoa? Nolatan Espriuren Euskal Herriarekiko mira? Ze toki izan zuen proiektu hark Espriuren obraren baitan?\nAzkenik, Beñat Sarasolaren atzera begirakoan, 1969ko poema liburu bakan bati begiratuko diogu, Joxe Anton Artze-ren Isturitzetik Tolosan barru liburuari. Liburu berezietan berezia, garaiko euskal poesiaren baitan iraultzatxo bat izan zen, berritasun ez gutxi ekarri zuena. Hari buruz arituko da Sarasola, egungo irakurketa bat proposatuz.\nBernardo Atxaga, Isturitzetik Tolosan barru, Joxe Anton Artze, Nevadako egunak, Salvador Espriu, Sautrela


Enpresa - Talleres mecánicos ARRI\nZer egin dezakegun\nBalbulen mekanizazioan 30 urte baino gehiagoko esperientziarekin, ARRI, sektoreko erreferente bihurtu da eta horretarako ezinbestekoa izan da ezagueraren eta jakintzaren transmisioa. Balbulen mekanizazioan aditu izatera iristeko egindako ibilbidean, nahitaezkoak izan dira Trevisan makinak. Honi esker, hainbat balbula mota (ataka-balbulak, bola-balbulak, globo-balbulak, erretentziokoak, ardazdunak, tximeletazkoak, etab.), aplikazio (oil&gas, nuklearra, urpekoa, kriogenikoa, etab.) eta material ezberdin (altzairu herdoilgaitza, inconela, duplexa, etab.) mekanizatzeko gaitasuna garatu du.\nTrevisan makinen artean Trevisan DS1200 modeloa gailentzen da dimentsio handiko piezak mekanizatzeko duen gaitasunagatik (Ø2400mm-ko diametroak eta 25 Tn-rainoko piezak).Gure bezeroei kalitatezko zerbitzua emateko asmoz, baliabide teknikoen eta kudeaketarako baliabideen etengabeko hobekuntzan datza ARRIren helburua.\nEra berean, zehaztasun handiko neurketak egin ahal izateko Zeiss Makina Tridimentsionala ere badauka eta bezeroaren eskaeren arabera entsegu ez suntsikorrak ere eskaintzen ditu, gure bezeroen beharrak ahalik eta ondoen betetzera zuzenduta betiere.\nGure bezeroen beharrei erantzuteko, piezen mekanizazioa gain, kudeaketako eta mantenuko zerbitzuak ere gauzatzen ditugu.\nInfografia Web Eu\n2010etik, etengabeko hobekuntza-sistemari esker, kalitateko ISO 9001 ziurtagiria dauka enpresak eta horren erakusle da bezeroari eskaintzen zaion zerbitzu ezin hobea. Hobekuntza horrek, kudeaketarako baliabideetan eta baliabide teknikoetan egiten diren inbertsioetan du isla eta egunerokoan zein etorkizunean daramagun norabiderantz bideratzen gaitu.


Nafarroako bigarren mailako aizkora txapelketako finala jokatu dute Igantzin | EHK\nby ehkirola eus | 2021/11/10\nNafarroako bigarren mailako aizkora txapelketaren finala jokatu zuten pasa den igande eguerdian, azaroaren 7an, 12:00etan Igantziko plazan, bertan bost aizkolari aritu zirelarik nor baino nor gehiago: Beintza-Labaiengo Jon Telletxea, Zubietako Mikel Indakotxea, Arribeko Ibai Soroa eta Txomin Amundarain eta Arostegiko Xuban Kañamares.\nBost enbor moztu behar izan zituzten (bi kanaerdiko, bi 60 ontzako eta oinbiko bat), maila nagusira igotzeko txartela jokoan zegoelarik bi lehenengoentzako.\nTxomin Amundarain izan zen txapelduna, 16 minutu eta 2 segundo behar izan zituelarik lana burutzeko, Ibai Soroa baino minutu erdi gutxiago (16.32). Bigarren postu hori lortzeko lehia estua izan zuen Soroak Xuban Kañamaresekin 16.35) eta azkenean hiru segundogatik nagusitu zitzaion.\nEsan bezala, bi lehenbizikoek eskuratu zuten datorren urtean lehen mailan aritzeko txartela eta biak herri berekoak suertatu dira, Arribekoak: Txomin Amundarain izan zen txapeldun eta Ibai Soroa bigarren.\nAzken postua saihesteko borrokan aritu ziren ordea Beintza-Labaiengo Jon Telletxea eta Zubietako Mikel Indakotxea, azkenean, Mikel Indakoetxea lau segundogatik nagusitu zitzaiolarik Jon Telletxeari. Zubietarrak 19 minutu eta 36 segundo behar izan zituen eta labaiendarrak 19 minutu eta 40 segundo.\nTxapelketa ofizialaren aurretik, Igantziko haurrek ere herri kirol erakustaldia egin zuten eta lehiaren ostean aldiz, Juankar Unanua, Igantziko alkateak banatu zituen txapelak eta sariak.\nPasa den urtarrilaren 17an, eguerdiko 12:00etan lehiatu zen 2020ko Nafarroako bigarren mailako aizkora txapelketako finala, Lekunberriko frontoian. Publikoari irekia izan zen, aforo mugatuarekin eta osasun neurri guztiak zorrotz beteta.\nBertan, Julen Olano leitzarra, Jesus Etxeberria (Beintza-Labaien), Arribeko Txomin Amundarain, Asier Pellejero aresoarra eta Jon Telletxea (Beinta Labaien) aritu ziren nor baino nor gehiago txapelaren bila. Moztu behar izan zituzten enborrak honakoak: bi kanaerdiko, bi 60 ontzako eta oinbiko bat.\nJulen Olano leitzarrak irabazi zuen txapelketa, Pellejero txapeldunordea izan zen eta Etxeberria hirugarrena, podiuma osatuz.


Astelehenean bidaliko dute Senatura Trumpen aurkako akusazioa | Mundua | Berria\nAstelehenean bidaliko dute Senatura Trumpen aurkako akusazioa\nLegediaren arabera, pauso hori eman eta berehala hasi beharko lukete epaiketa politikoa; ziurrenik, asteartean. Errepublikanoek atzeratzeko eskatu dute, Trumpek bere defentsa prestatzeko denbora izan dezan.\nCharles Schumer demokraten Senatuko buruzagia, artxiboko irudi batean. SAMUEL CORUM / EFE Tamaina handiagoan ikusi\nAEBetako Ordezkarien Ganberak datorren astelehenean bidaliko du Senatura Donald Trump presidente ohiaren aurkako akusazio artikulua, Charles Schumer demokraten Senatuko buruzagiak jakinarazi duenez. Hortaz, legediaren arabera, pauso hori eman eta berehala hasi beharko lukete epaiketa politikoa, goi ganberan; ziurrenik, asteartean. AEBetako estatuburu ohiari «matxinada bat bultzatzea» egozten diote, hilaren 6an Kapitolioan izandako gertakariengatik: «Epaiketa oso bat izango da; epaiketa justu bat izango da», adierazi du Schumerrek.\nTrump bi aldiz epaituko duten lehen agintaria bilakatuko da. Iragan urtean egin behar izan zion aurre lehenari, «botere abusua eta Kongresuaren lana oztopatzea» leporatu ziotenean, baina Senatuak errugabea zela bozkatu zuen; besteak beste, errepublikanoek zuten gehiengoari esker. Aurten, Kapitolioko istiluetan ustez izan duen rolaren harira, demokraten kontrolpean dagoen Ordezkarien Ganberak erabaki zuen bigarren epaiketa egitea, nahiz eta Trump jada agintetik kanpo dagoen.\nHilaren 5ean Georgia estatuan egindako bozen ostetik, demokraten Senatuaren kontrola ere badute, baina hori ez da nahikoa izango Trump erruduna dela ebazteko; izan ere, impeachment-etan botoen bi heren beharrezkoak dira eta, hortaz, gutxienez hamazazpi senatari errepublikanok ere baiezkoaren alde bozkatu beharko lukete arrakasta izan dezan.\nErabaki horietan eragin handia izango du Mitch McConnell Alderdi Errepublikanoaren goi ganberako buruzagiaren botoak, baina agintari beteranoak oraindik ez du publiko egin alde edo kontra bozkatuko duen, oraindik zalantzak baititu; asteon adierazi du Trumpek «eragin» zituela Kapitolioko istiluak. Halere, horren aurretik, epaiketa politikoaren araudia onartu beharko dute, eta Schumerrek jakinarazi du bi alderdiek adostua izatea nahi duela; iazko epaiketa politikoa egun gutxian egin zuten, eta astebete eta bi aste artean iraun zuen.\nAurtengo impeachment-ari begira, demokraten Senatuko buruzagiak ez du bere alderdiak araudiaz izango duen iritziaren berri eman, baina egunak dira hura eta errepublikanoen goi ganberako buruzagia horretaz negoziatzen ari direla: «Epaiketa bat egongo da AEBetako Senatuan, baita bozketa bat ere», ziurtatu du Schumerrek negoziazioak aipatu dituenean.\nMcConnellek, berriz, ohartarazi du bere senatariek «prozesu oso eta justu bat» nahi dutela, Trumpek bere defentsa antola dezan, eta horregatik eskatu du epaiketa atzeratzeko. Nancy Pelosi Ordezkarien Ganberako presidenteak ere baieztatu du akusazioa astelehenean bidaliko dutela Senatura, eta, prozesuaz, ziurtatu du bere alderdiaren abokatu taldeak eta AEBetako estatuburu ohiak epaiketa politikoa prestatzeko «denbora berdina» izango dutela.\nAdierazpen horiek agerian utzi dute impeachment-aren hasiera atzeratzeko aukera handiak daudela, bi alderdien arteko elkarrizketek aurrera jarraitzen badute.\nEpaiketa politikoaz gain, eztabaidagai da AEBetako presidente ohia inhabilitatzeko aukera ere. Epaiketa politikoan ezezkoa aterata ere, Senatuak beste bozketa bat egin ahalko du auzi horren inguruan, eta kasu horretan gehiengo soil batekin nahikoa litzateke zigor hori ezartzeko.\nEgun, demokratek eta errepublikanoek 50na senatari dituzte, baina berdinketak haustea AEBetako presidenteordeari dagokio, goi ganberako presidente baita; hau da, Kamala Harris demokratari.\nDatozen presidentetzarako hauteskundeak 2024ko azaroan izango dira, eta, AEBetako hedabideen arabera, Trump horietara aurkezteko asmotan da; indar politiko berri bat sortuko lukeela ere zabaldu dute: Alderdi Abertzalea.


Garoa/Loreak eta arantzak - Wikiteka\nGaroa/Loreak eta arantzak\n< Garoa(Garoa - Loreak eta arantzak(e)tik birzuzenduta)\n←VI. Erri ta erbestean\nVII. Loreak eta arantzak VIII.—Gaztekeriak→\n1589 — VII. Loreak eta arantzak\nLOREAK ETA ARANTZAK\nBazan ba beste bat ere ondo biotzetik Malentxo maitatzen zuana.\nEtxeko umezurtz gaztea: Jose.\nAzal zuri, begi urdin, gorputz iaioko mutilla, alai ta askatua, aratz ta belatsa, jai egunetan, soñeko garbiak jantzita, eleizarako gertatzen zanean, ikustekoa egoten zan Jose. Neskatx batek baño geiagok egiten zion agur bizia, abegi esankorra, Oñatirako edo Arantzazurako bidean, ta bestek baño askozaz obea Azkarragako Paulatxok, mutillaren edertasunaz gañera bere mendu ta zerzeladak ondo zekizkialako. Baño Joseren begiak etziran iñongo neskatxetan beñere jarri: etxean zeukan nori begiratu, etxean zeukan Malentxo.\nNoiztikoa zan baña Malentxoganako maitetasuna? Betikoa: beti maitetu zuan Josek Malentxo, beti era berdiñean izan ezarren Malentxo aurra zanean, aurrari zurikeriak egiñaz edo ume koskor polit ura elizako aingerua erabiltzen dan begirunez, lepoan erabilliaz; zizkortu zanean, ikastetxera neskatoari lagunduaz ta ikaslerik gogozkoenari bezela Gurutze Santuaren eragin edo Aita gure ta beste arrenak esaten erakutsiaz; anditxo egin zanean, lenbiziko marrubiak, masustarik elduenak, sagarrarik zindoenak, gaztañerrerik bigunenak emanaz edo zelaietan jaiotako lorez egindako sortatxoak eskeñiaz.\nMalentxok oñez ikasi zuanetik aurrera, alkarren adiskide ta lagun ezagutu genduzan neskatilla ura, Manuel ta Jose. Mai baten jan zuten ainbeste urtean nabasi, etxeko guztien ondoan; sukalde baten egin zituzten goizeko ta gabeko eskari bero zintzoak Arantzazuko Amaren irudi aurrean; bata bestearekin jolastu ziran irurak, katakumien tajuko ume jolas garbi errugabekoetan; berreun ta geiago aldiz esan zizkioten Manuelek eta Josek Peru ta Mariaren ipuia, Amabi lapurrena, Tudelatik zetorren astoarena, Anbotoko Andrearena, Basojaunarena, gabeko amabietan lixiba jotzen zuten sorgiñena, ta beste onelako gezur-ele zar koipatsuak, elizan entzundako erakusgarri eder batzuekin nastean; anai-arreba maitale maitegarrien antzera bizi izandu ziran beti, egundaño apeta gaiztoaren kutsuak iñori ta iñola ikutu gabe, ta etzitzaien beñere otu bizitza guztian berdin jarraitu bear etzutenik; baño Malentxok andre itxurak artu zituanean, goizetik gabera, neskatoaganako atzeka ta lotsakor biurtu zan Jose.\nZer zelata? Zer zuan mutillak? Ezta errez ondo esaten.\nIkusi aldezute, nola, eguzkiak jotzen duan lurrari, batez ere lur on ta emankorra bada, ernetzen zaion ustekabero usai gozodun lili apaña? Orrela erne zitzaion Iturraldeko Joseri Malentxoganako jas, lera edo zaletasun berria. Begiratu aldezute iñoiz, nola, Jorrail aldean, legor itxurako Makilla landareari ertetzen dion murgil bigun berdeak, osto, lore ta garaua aurki emateko? Era berean erten zion Joseri kezka batek, ames orduetan poza ta esnatzean larritasuna ematen zion kezka eztiak. Somatu aldezute iñoiz, izateak bazterren batean ipiñi duan azitik, nola sortzen dan mamorro narrastia, laster mitxeleta egalari polita izateko?\nBai, Joserentzat, Malentxoganako maitetasun berria, batzuetan, anima barruan erne ta narotutako lilia bezela zan, usai gozoz bakarrik kordea kentzen zion lilia bezela; mamorro bat zirudian bestietan, errai-alozen erdian atximur egiten zion mamorro isil gaiztoa; mitxeletaren itxurak artzen zituan noizean bein, bada irudimen aurrean zebilkion zilibokatzalle, adarrik adar edo itxaropenik itxaropen; biotzeko murgil samurra zan beti, osto, lore, garau mizkeak eman bear zituzkean kimua.\nBaño ai! etzituan emango. Ezin zitekean. Amesak ziran, Joseren ustez, bere gogamenak, ganoregabeko mutil ausarditsuaren ames txoroak. O zer zoriona ames aiek gertaera biurtu al izan ezkero! Nola biziko zan orduan Malentxorekin! Zein apalkiro itz egingo zion! Zein bigunkiro bizitzen lagundu, nolako pozak eman, nolatan maitetu! Lurreko zerua izango zukean Malentxorekin, Urbiako txabolan bizi bear izanta ere.\nElikatuko ote zituan Josek, beretzat bakarrik, gogamen auek, biotzaren jakitzat, animaren jai orduetarako? O, ez! Indartu egingo zitzaizkon, ta naikoa indar zeukaten jaiota bereala ere. Lotsagarria zeritzon bera bezelako umezurtz lander batek etxejauntzako neskatx aberatsa nai izatea. Ta nolako neskatxa! Lurbiran emakumerik etzan bezelakoa, Egillearen Jauregiko donea zirudiana.\n«Eskergabea —deitzen zion bere barruak Joseri— Orrela ordaintzen dezu emen jandako ogia? Soñean dauzkazun prakak iñorenak dituzu, ta Uribarriko gazterik ondasuntsuena nai zenduke? Morroi sartu ziñan, semetzat azi zaituzte, ta etxeko alaba bakarrarekin ames egiten ausartu zera? Noiztik ona senartzen dira jauregiko morroiak erregiñarekin, ipuietan ezpada? Dollorra zu! Eskergabea zu galanta!»\n«O, Iturraldeko umezurtza etzan eskergabea. Berak ausi, galdu ta soilduko zituan animaren liliak edo biotzaren kimuak; berak itoko zituan bidegabeko ames ta itxaropenak egiaren itxasoko ur garratzetan Ta ito ezin baziran, iges egingo zuan Zabaletatik edozein lekutara, gordeko zuan bere burua nunbaiten ta betiko».\nJosek, bere gogo ta amesak ezagutu ezkero, etzuan bururik jasotzen Malentxoren ondoan.\nAisa igarri zuan neskatxak zer gertatzen zitzaion mutillari, ta onen aurrean osoro illundu zan. Aserretzake illundu, trumoi gabe goibeldu, maitero aldendu, bada-ezpadan urrutiratu. Obea zeritzon bakoitza bere aldetik ibiltzea.\nJose, jangar, zurbil, ta indarge, lumea berritzen dagoan txori baten gisa, zearo mututurik zebillen. Egonaldi txikiak egiten zituan egunez etxean, ta gabaz, betiko lanak amaitu ondoren, goizago esnatu zalata, nekatua zegoalata, aguro jaikitzen zan sukaldetik lotara. Ezin eraman zuan Malentxoren illuntasuna, itzik ez egitea, igeska ibiltzea, berak, Josek, izurria balu bezela.\nEgun batean, Joanesi bidera ertenda:\n—Aitona —galdetu zion— bai aldaki Juan Andres zein erritan dagoan?\n—Ez, aspaldian eztegu eskutitzik izan. Zergatik galdetzen diak?\n—Eztakit ba. Neu ere beragana joateko edo...\n—Juan Andresengana joateko? Zentzun obekoa itzala uste nian, Jose. Naikua ogi ez aldaukak?\n—Orain artean naikua ta geiago izan det.\n—Bigunagoa billatu nai aleuke?\n—Eztet nik bigun ta gogozkoagorik idoroko.\n—A! Orduan... bai, diru billa joango aiz. Asko-naikoa izan i ere.\n—Gipuzkoa guztiko diruakgatik enitzake Oñatiraño jetxiko.\n—Ba, zer dekan etzekiat; baño, dana dala, eskergabea arkitze aut.\n—Andienetakoa, Jose, ta eznuan uste, eznuan esango.\n—Aitona, ni eznaiz eskergabea! Nere zañetako odol guztia eskatu bedit esker onaren agergarritzat eta dena emango diot, dena zor diot eta.\n—Mutil, ezin ulertu diat; len baño okerrago jartzen nauk. Zer darabilk iragoko il bi auetan? Esazak garbiro, biotza zabaldu zak.\n—Esatekoa balitz, edo esan albanuke...\n—Oraindaño ez aiz ba motela izan. Tira, asi ari.\n—Ara... zerbait zertzeko ustietan nagota...\n—Zerbait zertzeko ustietan? To, to, to! Andregeia nai al euke? Ta urrutikoa? Ire baldintasunak urrutietan obeto aldakizkite?\n—Nik eztakit zer nai detan ere. Orain artean Euskalerrian bizi ta iltzeko asmoan izandu naiz.\n—Ta orain ez? Mutil, ezkondu naia baño besterik ezpadek, etziok Gaztelerrira joan bearrik. Askotan gogoratu zait urtietan aurrera uala, ta Manuelek etxera emazteren bat dakarrenerako iretzat ere aukeratuta neukan norbait.\n—Eskerrik asko, aitona, milla ta milla esker; baña norberak autatzea ez alda obe?\n—Bai, beti obe, zentzunezko gaztien artean gurasoen baimenaz bada; baña nik eznian uste ik iñor begiz jota eukanik. Gañera, emaztegaia besteak aukeratu ta eskeintzea, ezta nai ta nai ez artzeko esatea: ongi badator artu egiten da, gogozkoa ezpada utzi Alegia, ezluteke danak orrela utziko gure Malentxo; eznioke neuk ere edozeñi emango.\nTximista kiskalgarri bat aldemenean erori balitzaio bezela gelditu zan Jose, zuri zuri, konkortuta, Joanesen aitormena ezin siñisturik.\n—Zer esan du, aitona?\n—Gaizki? Nola irudiko zaio gaizki gaixoari sendagaia? O, nere amesak egiak balirake!\n—Ori egin aldek ames?\n—Banengoan ba, banengoan ba. Nola ulertu ez zu ta Malentxo?\n—Baño, aitona, Malentxok, zerbait igarri ditan ezkeroan, iges egiten du nigandik.\n—Ondo egiña: suaren ondotik ardagaia kendu egin bear da.\n—Eztu naiko nerekin zertu.\n—Amonak ere ez. Diruduna banintz baña...\nManuelek beste ezkonsari izango dek, etxekoa aiz ta.\n—Jaungoiko maite maitea! Au atsegiña ematen dit! Au astuntasuna kentzen zait! Neuk bakarrik dakit barruan nerabillen arantza samiña!\n—Arantzak eta naigabeak beti izango dituk, gizon guztiak ditugun antzera. Ara, Jose: nik eztiat nai etxean gaztien arteko kiñurik ta txutxu-putxurik. Orain dakitana ikasi detalako, gaurtik aurrera, uda onetan beintzat eta gero ere bai gauzak zuzendu arteraño, Aloñan bizi bearko dek geienbat. Eure gain gelditzen dituk artaldeak, larrabeiak, beortegiak, esparruak, eskortak eta saletxeak. Mendietako errege bezela biziko aiz. Bertara eramango diat bear dekan guztia, edo euk artuko dek Mezatara jaixte aizenean.\n—Edonun biziko naiz ongi, aitona; edonun izango naiz orain doatsu, bada nere barruan daramat alaitasunaren iturri gozoa.\nZar-gazteak, nagusi-morroiak etxeratzean, Ana Josepak, mutillaren arpegiko gorritasuna ikusita:\n—Jesus! —esan zuan— Zer du mutill onek? Txarranpiñak erten bear diola esan leike.\n—Bai, ta neu izan naiz sendatzalle.\n—A ze nolako Petrikillo! Jolaserako goguaren bizarra dakartzu zeuk.\nZabaletan ezer geiago agertu gabe, urrengo goizean, bere poza ezin gorderik, joan zan mendira Jose, ta mendian egon zan, sei illabete ta geiagotan, Jaungoikoari eskerrak emanaz; Danielen lagunak bezela, Egilleak sortutako gauza guztiak bedeinkatuaz; Jakob artzaia bezela, bere lanarekin emaztegai maitea irabazten; Urbian ibilli zan ederki, epero ta peku gabe, akitika ta bertsolari, zoroko ta txit umeturik, arkumetxoakin jolasean; basauntz irudira lasterka, etorkizunari parrez begira, itxaropen gozoz janaritzen, zoriontasunez gañezka.\nBaño ala ere, iñoiz edo berriz, etxeaz oroitzean, bere kopeta leuna zimurtu oi zitzaion Joseri. Ara emen geientsu min ematen zion kezka: «Esan ote dio aitonak Malentxori nere amesa... ta berea, aitonarena? O zein maitagarria dan Zabaletako etxejauna! Illobatxoa arrek maitatzen duan bezela maitatu ta neri eman nai! Neri, umezurtz ezerezari! O Joanes mazala! Eriotzaraiño belaungorrien gañean ibillita ere etzaitut ordainduko. Jaungoikoak opa daizula nik opa dizutana. Zuk emango dirazu Zabaletako aberaska gozoa neretzat, neretzat bakarrik... Bai ote? Nola iruditu ote zaio amonari, Manueli, Malentxori? Gaizki? Jesus Maria ta Jose! ... Ta zergatik ez gaizki? Zer naiz ni? Tira, Jose, begirazak eure burua! i zer aiz? Joanesek etxetik jaurtigi ezkero, eskale bat. Beñipein lan billa joan bearko euke erririk erri, aterik ate. Erromaraño joango itzake, oñutsik eta eskale, Malentxoren diña izatearren! Aterik ate ibilli bearrak ez au i samintzen; neskatxa orren diña ez izateak samintze au. Ta ezin izan! Ezta berriz jaiota ere, ezta aberats izanta ere, ezta erregeren seme biurtuta ere. O Jaungoiko andia! Zergatik egin dezu Malentxo ainbeste doeren jabe?»\n«Baño ¿zer dalata begiratu det alderdi txarretik nere etorkizuna? ¿Joanes nere alde eztaukat? Ez aldezake aitonaren iritzia ontzat eman, langillea ta eskertsua naizelako, bestek ez bezela maitatzen detalako? A, nor legokean arren buruko gogamenak irakurtzen! Zai ote daukat Zabaletako atarian parre pixka baten bitartez baimena emateko? Geldirik ago, nere biotza! Ez adi lertu!»\nOrrezaz gañera, garai batzuetan, nekeari sendoro eutsi ta arriskuaren aurrean ausardiro jarki bear izaten zuan gure gazteak.\nBai, ezta dana doe ta pake osoa izaten artzaiaren bizitzan. Artzaiak ordu onak eta ordu neketsuak oiditu, erazko egunak eta egun larriak, patxadazko egoerak eta ibil-bear estuak.\nPozgarria da, egiaz, udako eguzkiaren jaikiera mendietako artzaiarentzat. Berak ikusten ditu lenbizi, bealdeak lañoz estalirik eta lotan dauden bitartean, eguzkiak edertzen dituan gallur ermoak, baso galantak, urjauste argitsuak eta intzez narotutako zelai ezeak; berak entzuten ditu beste iñork baño len , zugaztietako txori aldra iskanbillatsuen txiotxo txiotxi pipirrio alaiak; berak bakarrik esan dezake nolakoak diran garo, millu, menda, txulufrin, elorri, eriñotz ta beste baso belar lore landarien goizeko usai gozo bizigarriak; berak dauka noiznai, begi sudur belarrietan, gorputzeko zentzun ta animako almenetan, Izateak gizonari eman aldezakion gozamen guztia; berak, kristau ona bada, beste anaiak baño Jaunagandik urrerago bizi danari dagokion gisa, eskeintzen dio Egilleari arrenik errez, samur, apal ta egiazkoena.\nManaz betea da, eguzkia goietan dabillen bitarte guztia, mendietako artzaierentzat. Bera da, artzaia da benetan bere buruaren jabe; uritar andikiak baño askozaz lasai ta askatuago dabil; opa dituan arauak jartzen dizka bere artaldeari; nai duan tokian billatzen du lorezko oia, nai duan lekuan belar bigunezko maia; deitzonean etzin deiteke ta gogoa datorkionean jaiki; kerizpean zabal zabal dagoala zaintzen ditu bere ondasunak; arrikada batez erakusten dio eleari legea; ta ameslaria bada amesetan, nagia bada erdi lotan, langillea bada, galtzerdiari ekiñaz, oso epero igarotzen zaizka berebiziko astiune luze luzeak.\nEztauzkagu ere arlo astuntzat eguneroko esne jeisteak, noizean beingo gaztai egiteak, Orril edo Urriko ille-moztutzeak eta era orretako beste arazoen batzuek; egokia, aukerakoa, gogobetekoa dala esan geinke bazkatzallearen bizitza alderdi onetatik begiratzean; baño arreta gabeko orduren baten bere ardiak geiegi sakabanatu baldin badira, larrabei ta moxalak urrutietara iges egin badute, ekaitza indarrean ta egiñaletan gañera badatorkio edo abere basatiren bat usterik ezean agertzen bazaio, lanak eta nekeak izaten ditu bazkatzalleak, bei ardi moxalak saletxera ekartzen, kemena bear du, bakartadean, tantaiari erantsita edo arkaitz zuloan kuxkurtuta, erasoaren arpegi zematzallea begira, trumoi gogorraren burrunbadak entzuten, oñaztarraren suzko lerroak ikusten edo abere gaizto aragizaleari arpegi emanaz ermo egoteko. Bai, azkortasuna ta ausardia bear ditu artzaiak zaintzalle ona izango bada.\nBear izan zituan Josek, batez ere orain azaltzera nuan gertaera jazotzean. Udazkena zan: illunabarra. Orduantxe ostendu zan eguzki gaixo indargea Udalaren atzetik, bere ondoren argi motel pitin bat utziaz Otz zegoan; lur dana goizetik artsalde-berandura eroritako euriz asea; toki lau guztia likitsez, lokatzaz ta osiñez loitua; errekastoak, oso puzturik, irakiten ta apartsu zijoazen ibarretara; ipar beltzak izugarrizko odei mataza lodiak zeramazkian egoaldera bultzaka; zuaitz ostoak, beren sorlekuetatik iges eginda, alkargana mordoskaturik zeuden txabol ondoan, sasi tartean, erreka inguroan; ta oraindik adarretan gelditu ziran banakak, ori, zimur ta ia igartuak, dardar zebiltzan eriotzaren bildurrez.\nJosek, ardiak goiztxoago ellorrera sartuta, txabol barruan apari izkibat egiteko asmoak zerabilzkian. Zakurtzarra, Txuri, aldamenean luze luze, aora begira zegokion, zerbait zai. Bat batera, zakurrak, itxumustuan jaiki ta ekin zion zelaian zear estu estu zaunkaka; ardiak, artega ta ikaraz, gorde zituzten beren buruak bata bestien ille tartean, ta entzun zan, urruti xamarrean, moxal nabarmenduen irrintzi larria.\n—Zer ote da emen? —gogoratuaz— Josek alderdi guztiera bota zituan begi biak.\nArantzazuko Andre Maria! Sartaldeko egi gañean, txabolatik berreun kana bezela, zeru zurikatuaren aurrean garbiro, abere itzal bat agiri zan: otsoa! Aitaren egiten dan baño ariñago, legorpetik orbelak atera, egur pilla baten azpitik ipiñi, ote moltsoz su eman ta eskuratu zuan adaki bat, ingurokorik sendoena. Ordurako bazetorren zakurra, bazetorren, atzeraka ta alboraka, makur baño makurrago, ulua ta marrua, zemaika ta arnasestuka, ortzak eta agiñak erakutsiaz, amorruzko pitsa ta lerdea zeriola; baño basatarrarekin borrokarik asi naiezta.\n—To, txuri, nere albora! —deituaz— beragana erakarri nai zukean Josek, baño alperrik.\nIzugarria zan otsoa. Astiune txikian ikusiarren, ezurretarañoko ikara sartu zitzaion artzaiari. Suagandik ogei bat oin urre gelditu zan aberea, aurreko anka bat jasota zuala, ao gosea zabalik, lepoko illeak tente, odolezko begietatik txingar gorria boteaz ta gizonaren gañera erortzeko itxuretan. Inpernuko gaizkin madarikatua zirudian.\nGure mutilla, Aitzgorriko Jesusi laguntasuna biotzez eskatuta, il edo bizi, arnaseak zirautzan artean, esetsaldirik arrigarriena jokatzeko gertatu zan; baño, edo suak edo gizasemearen jarkierak izutu zualako, edo beste alderdiren baten aragi biguna usai egin zualako, aldendu zan otsoa Iasterka bizian, ta otsoari jarraika artzaiaren zakurra, zaunka ta zaunka, basoetako oiarzunai jaiki eraziaz.\n—To, txuri, to; fiii, fiii —deadar ta txistu egiten zion berriz ere Josek. Eta ooo ooo... iii, iii— erantzuten zuten oiarzunak, artzaiari berari bildur berria emateko eran. Etzuan nai mutillak bere tokia utzi, badaezpada ere; etsaia bakarrik bazan edo ez etzekian, ta ellora zaintu bear zuan lenbizi. Moxalak gaizki ibilliko ziran, ori bai; baño ezin zitekean bazkatzallea toki guztietan batera egon.\nEgundañoko surik andienak berriro egiñaz, esna, susmotsu ta izerdi patsetan igaro zitzaizkion orduak, ordu minkaitzak, bakar bakarrik, gabaren zurrumurruak ernai entzunaz, illuntasunari zoli begira, zegoana ta etzegoana ikusiaz, arkaitzak otso iruditzen zitzaizkola, isatsak eta itsuskiak eztakit nungo pizti, garraren keriza ikaragarrizko mamu, gautxorien oiuak norbaiten inka, aizearen eretak ilzorikoen adia, orrien dardarra eriotzaren urrats, eta sapar sasien zabun bakoitzak animarañoko sarrakioa sartzen ziola.\nUra egoera beltza! Etzeukan orduantxe nasaitasun ta atsegin andirik gure gazteak.\nGaberditik laster, oinkada batzuek aditu zituan. O ez, etzan irudipena: zerbait zijoakion zuzen zuzen beraganuntz! Aiñaniño arraio pola! Otso aldraren bat? Pizkor jaiki zan mutilla, aurki artu zuan adakia eskuetan, azkar jarri zan edozertarako prest; baño ezer geiagorako astirik etzuan izan. Adakia jasotzerako, sartu zitzaizkion izter tartean abere zikin itxusi bi ta aien atzetik agertu zitzaion beste gauza beltz arrigarri bat... Txuri ta Bustamotx ziran abereak, anketatik belarrietaraño basaz beterik, eta Pillipe artzaia zan gauza beltza, txartes batean burutik bera estalia.\n—Jeup! —oles egin zuan Pillipek, txanoa garrondoruntz jetsiaz.\n—Orixen da bildurra eman diakana.\n—Neuk ere naikoa badakart. Otsorik ikusi aldek?\n—Bat? Gure sarobe ondotik Arteaga aldera joan dituk amar bai gutxienez.\n—Jesus Jaungoiko andia! Amar aña?\n—Bai, amar... edo asko beintzat, ardi, beor, moxal ta otso danak nastean, batabestearen atzetik leiaz, garo salletan aurrera itxuturik, otarietan barruna zarrapaztaka, traba ta esi guztiak ausi ta urratuaz, aballako arria baño zunburruntsuago, ego aizerik gogorrena baño zazpi milla bidar ariñago ta zakarrago. Eztute ondamena makala egin bear otsuok!\n—Agur orduan gure beortegiak.\n—Beortegiak, artaldeak eta artzaiak.\n—Artzaiak ere bai?\n—Baita; biar goizean lagunen ezur bitzea izango diagu.\n—Ezalda orrenbesteraño elduko.\n—Ikusiko dek, bizi baaiz.\n—Etzekiak, motell, etzekiat. Eta nola ausartu aiz onaño etortzen?\n—Izuak ekarri nau. Etsi det, gaur, nere txabolatik alarauak entzuten negoala; baño Txuri ta Bustamotx ate ondoan ikusi ditutanean, berakin batera ia mutillak! eragin diet ankari laguntasuna billa. Jas! Nik ekarri det abiadea!\n—Alarauak entzun dituk beraz?\n—Ta nolakoak! Aitzari ere mara mara negar eragitekoak.\n—Norenak ote ziran?\n—Nork daki? Adiskideren batenak edo...\n—Gure Aingeru Jaolak zaintu gaitzala!\nOrrelako autuetan joan zitzaizten orduak Jose ta Pilliperi goizalderarte, batak bestea dendatzen edo bildurtzen, beti ere suari egurrak geituaz, beti ere alderdi guztietara begira, beti ere alkarri ixo-ixoka, andik edo emendik zarataren bat ote zalakoan.\nGoizean jakin zuten ainbesteraño triskantzarik etzala igaro. Iru edo lau ardi galdu ziran; moxal bat billatu zan, errekartean, belaunburuak ausita; beor bat zelaian, mokor ondoan aragi tato batzuk gutxiago zituala, odolustuta, ia illean.\nBeor ta moxal errukarriak, galbidearen aurrean elkarturik, arpegiz arpegi lagun guztiak batera jarrita, etsaiari atzekoaldea erakutsiaz, gogor egin zioten noski ostikoka, bada atzetik zituzten beren zauriak, eta gañera, otso ta beor-oñatzez, pitsez, korotzez ta odolez naspillatutako lokatz-uztai zabala zegoan Arteagako bizkarrean.\nUraxe zan nunbait gau artako guda-enparantza. Antxen izandu zan, jan bearrak eta bizinaiak ematen duan indar ta adorez abere basatiak egin zuten borroka errimea.\nJan bearrak eta bizinaiak askotan darabilzki esetsaldietan abereak... eta gizonak. Eta noiznai oidira otsoak eta otsotarrak nagusi.\nEgun orretan, Urbiako artzai danak artalde ta beortegiak aurretik zituztela, beren etxe ta neguko ellorretara jetxi ziran. Gertatu zana gertatu ezkero, ezin zitezkean mendian egon.\nEtzan bada-ezpadakoa baserrietara eraman zuten poza. Bai ba: gizasemea edonun edozerk aspertzen du, luzaroko gauzetan badabil, ondo ibillita ere. Gizasemeak arpegi alaia jartzen dio gauza berriari edo aspaldikoari, ta baserrietan zeukaten gizon aiek aspaldietan iduki etzutena: baserrietan zeukaten, mendian baño ajola gutxiagoz, aterpe ona, jan beroa, jatordu jakiña, jantzi garbia, oe biguna, kezka gabeko lo gozoa A ze gaztañerre janak egin bear zituzten! A ze itzaspertuak! A ze nolako etziñaldiak!\nJose, beste guztiak baño gogotsuago ta urduriago jetxi zan, janik eta lorik batere oroitu gabe. Bazeukan buruan aurreragoko gauzarik! Malentxo bakarrik zerabillen gogoan. Zer esan zeikeon Malentxori? Berak, Josek? Ezta itz bat bakarra ere: biotza ibilliko zitzaion izketan, osoro esankor; mingaña, lotsariak lotuko zion, ezer iñola asmatu eziñik utziko zion: bazekian. Aitzen emango alzion aitonak neskatxari mutillarekin izandako izketartea, ta etzan geiago bear. Baiezkoa ulertzeko, etzuan Josek irritxo baten argia baño besterik eskatzen. «Jaun zerutarra —otoitz egin zuan etxera urreratzean— irribarre bat neretzat Malentxoren ezpañetan!»\nAi ene! Irri-abarrik etzuan billatu: Malentxo, lenbiziko ongietorriak esanta bereala, lenago baño arduratsuago asi zan Joseren igesi, lenago baño mukerrago ta gozakaitzago gelditu zan: Joseren maitetasunarentzat etzeukan erantzupenik.\nO! Iñork eztaki, igaro gabe, zenbaterañokoa dan atsegin garaian ta pozaren tokian arkitzen degun naigabea: eztago naigabe samiñagorik. Eta ori bera gertatu zitzaion artzai umezurtzari: zoriona itxaron ta atsekabea idoro, sair billa joan ta neke berriak arkitu, eztia ames egin ta mingoztasunean ito.\nJosek, zearo galdu zituan mendiko pakea ta patxada ona, ta sarri esan oizion buruari: gau txarra igaro uan azkenengoa Urbiako zelaian, baño ala ere, obeto uke otsoarekin borroka ibilli arkume maitearen destañetan bizi baño. Bai milla bidar. Ta zer egiten zuan aitonak bitartean? Aitona, mutillaren kupidan edo, ixill ixillik zebillen. Ezezkoa esango zion Malentxok eta...\n↑ Tato, zatiari edo puskari esaten zaio.\nOrrialdearen azken aldaketa: 26 abuztua 2019, 21:05.


Ugaoko Alkateak Tokiko Agenda 21eko Ekintza Plan berria aurkeztu du herritarren aurrean\nUdaltalde 21 Nerbioi-Ibaizabalek jakinarazi nahi du, Ugao-Miraballesko Tokiko Agenda 21eko Ekintza Planaren aurkezpen publikoa izan dela, apirilak 17an, Jane Jauregian.\nUgao-Miraballesko Alkatea den Ekaitz Mentxakak Ekintza Planari buruzko azalpenak ezkeini zizkien gerturatutakoei. Dokumentua apirilak 30ean burutuko den osoko bilkuran onartzea aurreikusten da.\nTokiko Agenda 21aren berrikuspena egin den hamazortzi hilabete hauetan, udalerriaren ingurumena eta gizartearen egoera batzen dituen diagnostikoa egin da. Gainera, Ugao-Miraballesko gizarte, ekonomia eta ingurumen arloko egoeraren erronkei erantzuteko, jasangarritasunarekiko konpromisoa eta estrategia batzen duen Plana definitu da, berau 7 ildo estrategiko, 20 programa eta 72 ekintza ezberdinen bitartez jasoz.Plan honek, Ugao Miraballes herria 2020rako “ikuspegi”ra eramatea du helburu. “Ikuspegia” datozen urteotan nolako udalerria nahi den azaltzen duen adierazpen trinkoa da.\nHau da Ugao-Miraballeserako ikuspegia:\n2020 urtean, Ugao-Miraballes urbanistikoki kohesionatuagoa eta garraio publiko bidez ingurunearekin eta Bizkaiko hiriburuarekin oso ongi komunikatua dagoen udalerria da. Oinez eta bizikletaz mugitzeko aukera asko eskaintzen ditu ibaiaren inguruan dituen oinezko eta bizikletentzako ibilbideen bitartez eta beste udalerriekin duen loturaren bitartez.\nBizitzeko herri lasaia eta segurua da, bertako haurrak aske jolas egin eta dibertitzendira.\nUgaoko biztanleriaren izaera aktiboaelkarteek duten funtsezko paperean islatzen da, hauek dira herri-bizia dinamizatzen dutenak hein handi batean. Zabala eta anitza da kultura, kirola eta aisialdiko ekintzen antolaketan parte-hartzen duten pertsonen profila, hori dela eta antolatzen diren ekintzetan giza erantzun maila altua bermatzen da.\nUgao-Miraballesek biztanleriari eskainitako zerbitzuetan kalitatea eskaintzen du, merkataritza dinamikoa eta gertukoa du eta kirol eta kultura ekipamenduek biztanleriaren eskaria asetzen dute. Guzti honi herrian dagoen hezkuntza eskaintza gehitzen badiogu, Ugao-Miraballes inguruko landa herrientzako erreferente bat bihurtu dela ondorioztatu dezakegu.\nTokiko Agenda 21aren Ekintza Plan berriak 8 urteko iraupena izango du, 2013-2020. Gauzatze lan hori guztia partaidetza kontuan hartuz egin da, bai barrukoa (Udaleko teknikari eta politikariena) zein kanpokoa (herritarrena). Udalsarea 21 Jasangarritasunerako Udalerrien Euskal Sarearen ildo metodologikoei jarraituz definitu da Tokiko Ekintza Plan berria.


Zine klub denboraldia datorren astean hasiko da — Berbia\nFilm guztiak jatorrizko bertsioan emango dira\nUrriko zine karteldegia gertu dago eta ohikoa denez zine klub denboraldiari ekingo zaio. Bi film estatubatuar, frantziar bat eta palestinar produkzio bat programatu dira urrirako. Guztiak zinemaldi eta jaialdi ezberdinetan saritu eta goraipatutako filmak dira, eta gurean, jatorrizko bertsioan, azpitituluz lagunduta pantailaratuko dira. Aipagarria da, bide batez, ostiraletako emanaldi komertzialak ere azpitituluz lagundutako jatorrizko bertsioan eskainiko direla aste honetatik aurrera. Udaleko kultura departamentuak hartu du erabakia, herriko hainbat zinemazaleren eskaerari jarraituz. Proba moduan hasiko dira ostiraletan jatorrizko bertsioan emanez astebururako iragarrita dagoen filma eta esperientziak zein harrera duen ikusi eta baloratuko da. Zine klubeko emanaldiak bai, jatorrizko bertsioan eman ohi dira aspalditik gurean eta halaxe jarraituko den 2021-2022 denboraldi honetan ere.\nLehen filma urriaren 7a emango da: FIRST COW. Pelikulan Kelly Reichardt zuzendariak western filmeen kodeak iraultzen ditu. Berlingo zinemaldian iaz lehiatu zen eta New Yorkeko kritikoen saria dauka, besteak beste. Urriaren 28an ere film estatubatuarra programatu da zine klubean: Summer of soul. 1969an New Yorken egin zen Harlemeko kultur jaialdian grabatutako irudiez osatu den dokumental hau Sundanceko zinemaldian saritu zuten dokumental onena eta ikuslearen sariarekin. Urriaren 14an berriz, Les choses qu'on dit, les choses qu'on fait film frantziarra pantailaratuko da. Emmanuel Mouret-ek zuzendutako drama erromantiko honek 13 izendapen izan zituen Cesar sarietarako eta emakume aktore sekundarioaren saria eskuratu zuen. Baina jatorri exotikoena duen filma urriaren 21erako programatu dute zine klub taldekoek, GAZA MON AMOUR pelikula palestinarra pantailaratu baita. Torontoko zinemaldian Asiako film onenaren saria jaso zuen eta Valladoliden gidoi onena eta zilarrezko galburua.\nAipatu lau filmak zine klub emanaldirako programatu dira baina asteburuetako kartelera komertzialean amaitu berri den Donostiako zinemaldiak proiektatutako beste hainbat film ikusi ahal izango dira: urriko bigarren asteburuan esaterako, Irizar saria jaso berri duen Maixabel pantailaratuko da; hurrengo asteburuan Cannesen lehiatu ondoren Perlak sailean ikusi ahal izan zen Benedetta programatu da eta urriaren 22ko asteburuan berriz, Veneziako zinemaldia ireki eta aktore onenaren saria eskuratuta Donostian aurkeztu zen Madres paralelas filma.


Ayuntamiento de Oyón - Oion - Mahats biltzeko jaia\nARGAZKIA: CUADRILLA DE LAGUARDIA RIOJA ALAVESA.\nMahats biltzeko jaia\nMahats biltzeko Jai Eguna\nMañueta. 2019ko irailaren 15a.\nOionek Arabako Errioxako Guardiako Kuadrillak antolatutako ardoaren jaian hartzen du parte.\nOspakizun hau 1994an hasi ginen egiten Guardian eta, orduz geroztik, zonaldeko herri guztietan egin izan da, behin gutxienez.\nAurten 19.a eginen dugu Lapuebla de Labarcan. Beti bezala, irailaren erdialdean izanen da, Mahats-biltzearen aurretik.\nEkitaldi jendetsu honen helburua bisitariei hemengo herriak ezagutaraztea da, bertako bizimodua, eta, batez ere, ardoa, zonaldeko ekonomiaren eragile eta balio kultural gisa.\nJaiaren hasieran, Rioja Deitura Kalifikatuko ardoen "Premios Vendimia 2012 / Mahats-biltze Sariak 2012" lehiaketako sariak emango dira. Gero, Pregoiaren ordua izango da. Azken urteotan, kirolaren munduko pertsonaia garrantzitsuak, kulturaren mundukoak, hedabideetakoak eta jendartekoak izan dira Pregoia egin dutenak, eta horrela, Arabako Errioxaren enbaxadore bihurtu dira.\nMahatsa zapaldu eta lehen muztioa dastatu ondoren, jaia antolatu duen herrian barnako ibilbidean, herrika eta ardandegika sailkatutako ardoak dastatzen dira. Ardoa, behar den moduan dastatzen da, kopa fin batean, alegia. Kopak Arabako Errioxako logotipoa du serigrafiaturik, eguna horren oroigarri gisa.\nArdo dastatzearekin batean, bestelako jarduera batzuk ere badira; umeentzako jolasak, bertako folklorea, gastronomia, musika... eta horrela, elkarrekin egiten dugun jai egun ludiko bihurtu da.\nJende asko elkartzeak ez du arazorik sortzen, boluntarioek dena errazten baitute, eta denok egun atsegina pasatzea lortzen dute.\nHori baino lehenago, Arabako Errioxako Ardoa eta kalitate altuko mahaiko beste produktu batzuen arteko senidetzea egiten da. Jarduera paraleloak egiten dira, besteak beste, Argazki Lehiaketa eta Rioja Jatorri-deitura Kalifikatuko Ardoen Lehiaketa. Lehiaketa horretan parte hartzen dute Errioxako hiru azpi-zonaldeetako ardorik onenek.\nInformazio gehiago: http://www.fiestadelavendimiariojaalavesa.com\nMahats-biltzeko Jaiko irudiak


BTX – Cervesa Guineu – Hardcore Hits Cancer\nBERRI TXARRAK-en artisau garagardoaren etekinak HARDCORE HITS CANCER elkartearentzat izango dira. Irabazi-asmorik gabeko elkarte honek minbizia duten gaixoen eta senitartekoen sostenguaren alde lan...\n2015 abe 16+ Osoa irakurri\n2015 abe 14+ Osoa irakurri\n2015 BIRA AMAIERA (NEWSLETTER)\nTaldearen 20. urteurrena ospatzeko Denbora da poligrafo bakarra disko hirukoitza kaleratu zuen BERRI TXARRAK-ek. Bada, lan hori munduan zehar aurkezten emandako 2015 urtea mugarri bilakatu da nafar...\n2015 abe 11+ Osoa irakurri\nBERRI TXARRAK – ONLY IN DREAMS STAND PROPIOA DURANGOKO AZOKAN (Abenduaren 4tik 8ra)\nBesteak beste ‘Jaio.Musika.Hil’ diskoaren binilo berria bertan izango da salgai eta taldekideak izango dira tarteka disko-sinatzen.\n2015 abe 2+ Osoa irakurri\nJaio.Musika.Hil’ diskoaren 10. urteurrena dela-eta, binilo gardenezko edizio txukuna prestatu dugu eta laster Berridendan izango da salgai. Durangoko Azokako gure stand propioan ere erosi aha...\n2015 aza 27+ Osoa irakurri\nBERRI TXARRAK RADIO 3 FESTAN (ZENTRAL ARETOA, IRUÑEA)\n2015 aza 9+ Osoa irakurri\nBERRI TXARRAK, ESTATUKO 2015eko ZUZENEKO ONENARI SARIA ‘PREMIOS FEST’ SARIKETAN\nEskerrik asko! www.premiosfest.com\n2015 urr 29+ Osoa irakurri\n2016ko HAINBAT JAIALDI IRAGARRITA: VIÑAROCK, CABO DE PLATA, GIJÓN SOUND…\n2016 Apirilak 28, 29, 30: VIÑAROCK @ Villarobledo (Albacete) 2016 Uztailak 1, 2, 3: CABO DE PLATA @ Zahara de los Atunes (Cádiz)\n2015 urr 24+ Osoa irakurri\n2015 urr 17+ Osoa irakurri


Cristina Uriarteren planak ez die erantzuten hezkuntza-komunitatearen beharrei | LAB SINDIKATUA\nIrakaskuntza Hezkuntza Cristina Uriarteren planak ez die erantzuten hezkuntza-komunitatearen beharrei\nCristina Uriarteren planak ez die erantzuten hezkuntza-komunitatearen beharrei\nArgi izan behar du Jaurlaritzak sindikatuekin eta hezkuntza-eragileekin landutako prozesuak izan behar direla bai ikasturte amaiera zein balizko itzulera, pertsonen osasuna, eta hezkuntza- zein lan-eskubideak oinarritzat izan behar dituztenak.\nJaurlaritzako Hezkuntza sailburu Cristina Uriartek prentsaurrekoan ezagutzera eman duen ikasturtearen amaierako Hezkuntza plana dela eta, LAB sindikaturik honako irakurketa hau helarazi nahi dugu:\n-Berandu datorren plana da; gutxienez astebeteko atzerapenaz. Eta gaur entzundakoarekin, ulergaitza egiten zaigun atzerapen hau, izan ere, Madrildik ezarritako jarraibideei segidismoa egiten duen plana baita gaur aurkeztutakoa, eta Celaá ministroak iragarritako “malgutasun” elementu txiki batzuk baino ez ditu sartzen. Horretaz gainera, berriz ere hezkuntza-komunitateari bizkarra emanda egin den plangintza da aurkeztu zaiguna.\n-Ikastetxeen eskuetan uzten du ikasturte-amaiera, malgutasun edo autonomiaren aitzakipean; beraz, zuzendaritza-taldeek eta klaustroek erabaki beharko dute zelan ebaluatu hirugarren hiruhilekoa zein ikasturtea. Ebaluazio jarraiaren aldeko aldarria egin arren, ez du horretarako baliabiderik eskaintzen.\n-Atzean geraturiko ikasleen egoera onartzen du, hezkuntza zentroen artean arrakala digitalak sortutako egoera anitza dela aitortuz. Ikaske hauentzak plan espezifikorik ez egoteak arrakala sozioekonomikoa sakontzen du, eta haien hezkuntza-prozesuaren ardura irakasleak aginduko dion errefortzuan jartzen du. Gure ustez, honek planifikazioa behar du, diagnostiko batean oinarrituta.\n-Era berean, azpimarratu behar da plan honetatik guztiz baztertuta utzi dituela haur hezkuntzako zikloak, eta bereziki irakasleengan eta ebaluazioan jarri duela arreta, zerbitzuetako langileak edota hezkuntzako espezialistak, besteak beste, alboratuta.\n-Beste aldetik, ikuskaritzaren eskuetan uzten du ikaslearen kurtsoerrepikapena… Hau da, berriz ere, ez du irizpide argirik azaltzen.\n-Argi geratzen da, LOMCEk ezarritako curriculuma oinarritzat hartuta, ikaskuntza-prozesuan zeri ematen zaion lehentasuna: ikasgai “instrumentalei” zein promoziorako baliagarriak diren ikasturteei, DBH-4 eta batxilergoa alegia. Ildo berean, eskola presentzialetara itzultzearen aukera maila hauei zein Lanbide Heziketari lotzen die kontseilariak, irakaskuntzaren eredu produktibo eta ekonomizista agerian utziz.\nBeraz, ezer berririk ez, ezta hezkuntza-komunitateak plazaraturiko kezkei erantzunik ere: arrakala sozio-ekonomikoari nola erantzun, balizko itzulera baten eskenatokian kontuan hartu beharreko osasun-neurriak, egoera berriari egokituriko ratioak berrikusteko beharra, irakasle eta hezitzaileen plantillen errefortzua, Haurreskolak Partzuergoko matrikulazio-epea, ordezkapeneko langileen egoera konpentsatzea, birbaremazioa…\nEta hori guztia, propagandarako ekitaldia izateko antza gehiago izan duen aurkezpen batean, benetan irtenbide adostuak bilatzen dituen proposamena baino.


Txinako elikadura plataforma adimenduneko fabrikatzaile eta hornitzaileen seriea | Baiyi\nProduktuaren izena: Inprimatzeko eta inprimatzeko plataforma adimendun estandarra\nEredua: BY-TF01 / 02-400; BY-TF01 / 02-400 （UV）; BY-HTF01 / 02-400; BY-HTF01 / 02-400 (UV); BY-MTF02-650(bost modelo)\nEzaugarria:inprimatze normalerako garatu da (TIJ inprimagailua, HD DOD, etiketatzea eta abar barne). teknologiaren eskakizun handia du, sendoa eta aplikazio konplexua. Itxura diseinuaren kontzeptu adimentsua, modularra eta arrazionala hartzen du. Jantzia papera, etiketak, txartelak, paketatze kutxetarako, batez ere elektrizitate estatikoa duten produktuetarako, auto-zigilatzailea, geruza anitzeko plastikozko kaxa eta abar paketatzeko poltsa bereziak kodetzeko, inprimatzeko eta trazatzeko. Aukeratzeko hautazko funtzio batzuk daude, hala nola detekzio bikoitza, zuzenketa automatikoa, errefusaketa automatikoa, etab.\nElikadura plataforma adimenduna industrian eskakizun handien arabera garatzen da. Guztiek lan egiteko modua eta elikadura adimentsua modularra hartzen dituzte. Abiadura bizkorra, egonkortasun ona, funtzio sendoa, ezaugarri ona, aukerako funtzioan aberatsa. Produktu motetarako egokia ez ezik, oso esperientzia ona du erabiltzailearen funtzionamendurako. Plataforma honek erresistentzia handiko egitura eta lehen mailako markako osagai elektrikoak hartzen ditu, erabileraren egonkortasuna ziurtatzeko.\nPatenteen hainbat teknologia ditu eta zehaztasun prozesuen teknologia eta kalitate kontrol metodo zorrotzak hartzen ditu, serieko produktu honek kalitate abantaila handia izan dezan. Aplikazio desberdinen arabera, bost produktu daude\n1. inprimatze adimenduneko plataforma estandarra (eredua: BY-TF01 / 02-400);\n2. elikatze adimendun estandarra eta V inprimatzeko plataforma (eredua: BY-TF01 / 02-400 (UV));\n3. Abiadura handiko elikatzeko eta inprimatzeko plataforma adimenduna (eredua: BY-HTF01 / 02-400);\n4. Abiadura handiko elikadura adimenduna eta UV inprimatzeko plataforma (eredua: BY-HTF01 / 02-400 (UV));\n5. Kanal anitzeko elikatze eta inprimatze plataforma adimenduna (eredua: BY-MTF02-400).\n"Elikatzeko eta inprimatzeko plataforma adimendun estandarra" eta "Elikadura adimendun estandarra eta UV inprimatzeko plataforma estandarraren" arteko gehieneko aldea aplikazioaren aukera da. Elikatzeko eta inprimatzeko plataforma adimendun estandarra egokia da produktuaren kodetze aplikazio arruntetarako. Hala nola, TIJ, CIJ, Laser, etab. Elikadura adimendun estandarra eta UV inprimatzeko plataforma Palsmaz hornituta dago produktuaren gainazaleko prozesurako eta sendatze geltokirako, hau da, UV inprimatzeko sistemarako egokia dena. Teknologian desberdintasun batzuk daude.\n"Abiadura handiko elikatze eta inprimatze plataforma adimendunak" eta "Abiadura handiko elikatze adimenduna eta inprimatze plataforma" plataformek plataforma estandarraren araberako konfiguraziorako egin dute bertsio berritzea. Abiadura azkarragoa da, egonkortasuna indartsuagoa da. Makinaren gorputzak altzairu herdoilgaitza edo karbono altzairua hartzen ditu pinturarekin (kolorea pertsonaliza daiteke), guztiz itxitako diseinua, ehundura gehiago. 4 motako ekipamendu hauek, gorputz sendoa eta errendimendu zehatza dutelako, aukerako funtzio batzuk izan ditzakete, hala nola detekzio bikoitzeko sistema, zuzenketa automatikoa egiteko sistema, ikusizko ikuskapen sistema eta errefusatze automatikoa. Aukerako funtzio hauek ekipoak adimentsuagoak eta tripulatu gabeak bihurtzen dituzte.\nKanal anitzeko elikatze eta inprimatze plataforma adimenduna plataforma estandarrean oinarritzen da eta eraginkortasuna handitzeko eta lan kostuak gutxitzeko da. Produktuen bi kanal edo gehiago daude. Jendeak elikatze-unitatea malguki egokitu dezake kanal bat darabilen produktu batera eta gero produktu handietarako egokitzen da. Eraginkortasun handiko produkturik handiena da.\n1. Elikatzeko eta inprimatzeko plataforma adimendun estandarra\n2. elikadura adimendun estandarra eta UV inprimatzeko plataforma\n3. Abiadura handiko elikatze eta inprimatze plataforma adimenduna\n3. Abiadura handiko elikadura adimenduna eta UV inprimatzeko plataforma\nA. dimentsioa: L * W * H = 3000 * 763 * 820mm\nB. pisua: 150-200 kg inguru\nD. Potentzia: 2KW inguru\nE. gerrikoaren abiadura: 0-60m / min\nF. kontrola: maiztasun bihurketa bikoitza / DC bikoitza eskuilarik gabeko abiadura erregulatzea\nG. airea: beharrik ez\nH. elikatzeko printzipioa: marruskadura adimenduna, beheko emate.\nI. garraiatzaileen metodoa: huts-garraiatzailea\nJ. eskuragarri dagoen produktua: paperezko kutxa motak, ontziratzeko poltsak, etiketa, papera, eskuzko etab.\nK. produktu erabilgarrien tamaina: L * W * H = (60-300) * (30-400) * (0,05-3) mm\nL. produktuaren zehaztasuna: ± 1,5 mm\nM. makinaren gorputzaren materiala: altzairu herdoilgaitza edo karbono altzairua pinturarekin (kolorea pertsonaliza daiteke)\nN. instalazio metodoa: zorua, lineaz kanpokoa, kanpoko euskarria.\nO. konfigurazio estandarra: elikadura adimenduna eta hutsean xurgatzeko garraiatzailea eta auto bilketa.\nP. aukerako funtzioa: detekzio bikoitza, zuzentze automatikoa, ikusizko ikuskapen sistema, errefusa automatikoa.\nA. dimentsioa: L * W * H = 3600 * 763 * 820mm\nB. pisua: 200KG inguru\nM. makinaren gorputzaren materiala: altzairu herdoilgaitza edo karbono altzairua margotzearekin （kolorea pertsonaliza daiteke）\nO. konfigurazio estandarra: elikadura adimenduna eta hutsean xurgatzeko garraiatzailea eta tenperatura altuko erresistentziazko garraioa eta auto bilketa\nB. pisua: 200-250KG inguru\nE. gerrikoaren abiadura: 0-100m / min\nN. instalazio-metodoa: zoruko lineaz kanpoko linea, armairu mota.\nO. konfigurazio estandarra: elikadura adimenduna eta hutsean garraiatzailea eta auto bilketa.\n4. Abiadura handiko elikadura adimenduna eta UV inprimatzeko plataforma\nA. dimentsioa: L * W * H = 4220 * 763 * 820mm\nB. pisua: 250-300KG inguru\nD. potentzia: 2,5 kW inguru\nO. konfigurazio estandarra: elikadura adimenduna eta hutsean garraiatzailea eta tenperatura altuko erresistentzia garraiatzailea eta auto bilketa\nAurreko: Elikadura eta TTO inprimaketa termikoa bat-batean\nHurrengoa: Rebobinatzaile estandarra TTO inprimagailuarekin\nhutsean jasotzeko adimentsua, materialaren sarrera eta ...


Gazteak 'STEAM' ogibideetara hurreratu guran - bizkaie.biz\nGazteak 'STEAM' ogibideetara hurreratu guran\nBizkaie! 2020-11-12 13:20 Pil-pilean\nLiburuxka-bilduma bat kaleratu da, zientzia eta teknologiagaz lotutako ogibideak eredu hartzeko.\nEuskal Herriko zientzia- eta teknologia-alorreko hainbat profiletako enpresa eta erakundeetako profesionalek egindako lanketearen emoitzea da hau, Elhuyarren Aldundiaren babesagaz sustatutakoa. Gazteak zientzia eta teknologiagaz lotutako profesinoetara hurreratzeko liburu-bilduma bat aurkeztu dabe Gipuzkoako Foru Aldundiak eta Elhuyarrek, gaur, foru-jauregian eginiko agerraldian. Bertan, honakoak izan dira: Imanol Lasa, Ekonomia Sustapeneko, Turismoko eta Landa Inguruneko diputadua; Jon Abril, Elhuyarreko zuzendari nagusia; Aitziber Lasa, Elhuyar STEAM hezkuntza-arduraduna eta proiektuaren gidaria. Gazteen artean zientzia eta teknologia sustatzea da hiru liburuxkaz osotutako bildumearen oinarria, eta Euskal Herriko esparru horreetako hainbat profiletako enpresa eta erakundeetako profesionalen arteko lanketearen frutua dira.\nTalentua eta ikaskuntzea bultzatzeko Aldundiaren dirulaguntza-deialdiaren barruan aukeratutako proiektua da, eta Elhuyarrek garatu dau. Eustat-en arabera, Euskadin, lau urtetan, % 16,6 ikasle gitxiago matrikulau dira STEM ikasketetan; LHtik eta unibersidadeko ikasleen % 39 ziran alor horreetan titulatutakoak. Errealidade hori nabarmenagoa da emakumezkoen kasuan: STEM adarrak aukeratzen dituen ikasleetatik neskak sartu barrien % 9 baino ez dira LHn, eta unibersidadean, % 31. Jokera hori ez dator bat profesionalen eskariagaz, izan be, azken bi urteotan, LHtik etorritako STEM profilen enpresa-eskaria % 56 hazi da, eta STEM unibersidade-profilena, barriz, % 25.\nImanol Lasak ezinbestekotzat jo dau egoera hori aldatzea. Haren esanetan, etorkizuneko lanpostuen % 80an beharrezkoak izango dira STEAM konpetentziak: Ez dakigu zelakoa izango dan mundua hemendik hamarkada batzutara, baina jakin badakigu zientziari eta tekonologiari lotutako ezagutzak eta gaitasunak ezinbestekoak izango dirala sektore ekonomiko guztietan eta gizartearen erronka barriei erantzuteko. Ezagutzea eta kualifikazinoa dira etorkizuneko ongizatearen eta lehiakortasunaren giltzarriak.\nPandemiak ekarritako krisiaren aurrean, zientzia eta teknologiaren aldeko apustua indartu beharra azpimarratu dau. Martxan diran transizino erraldoietan atzean gelditu gura ez badogu, 4.0 talentua landu behar dogu gaztetatik eta alor horretako genero-arrakaleari be aurre egin. STEM esparruaren inguruan estereotipoak apurtu eta informazino eraginkorra emoten daben ekimenak behar doguz eta alor horretan dago hain zuzen, Elhuyarrek landutako hau. Bete-betean egiten dau bat Gipuzkoaren beharrakaz eta Aldundiaren lehentasunakaz.\nJon Abrilek, Elhuyarreko zuzendari nagusiak, azpimarratu dau ze inportanteak diran bizipenak eta komunidadea: Ikerketa guztiek erakusten dabe bizipenek gazteen etorkizunerako asmoetan eragiten dabela, adibide errealak ezagutzea, rol-ereduak ezagutzea, STEM ogibideakaz lotutako jarduera ahalik eta modurik errealenean ezagutzea eta protagonista lez bizitea. Horretarako, derrigorrezkoa da zientzia- eta teknologia-sare osoaren parte-hartzea eta konpromisoa, eta, ganera, asmo horreetara begira lan egiteko metodologiak eta ezagutzak jorratzea. Pernan Goñiren ilustrazinoakaz eta azalpen-testuakaz osotutako hiru liburuxkako bildumearen inguruan, Elhuyar STEAM hezkuntzako arduradun eta proiektuaren gidari dan Aitziber Lasak emon ditu zehetasunak. Hiru liburuxkak zientzia.eus/steam webgunean egongo dira eskuragarri, doban deskargetako.\nAmaitzeko, Aitziber Lasak azaldu dau STEAM hezkuntzearen inguruko zabalkundea abiatuko dabela euren sare eta webguneetan. Horretarako, aste honetatik aurrera, Pernan Goñik ilustrautako komiki-zintak argitaratuko dira Elhuyarren sare sozialetan eta zientzia.eus webguneko STEAM hezkuntza-atalean. Horrezaz gan, STEAM hezkuntzearen inguruko albisteak, erreportajeak, adituei alkarrizketak edo bideoak be batuko ditu atari horrek.\nLiburuxka-bildumea Gluoien Mahaia proiektu barruan kokatuta dago. Proiektu honen bitartez, STEM profesionalak batzen dituan eta gazteentzat inspirazino-iturri bihurtu gura daben horreen arteko lankidetza-sarea sortzen dabil Elhuyar. Sare horretako eragileei gluoi izena jarri deutse, atomoen barruan quarkak lotzeko gluoiek egiten daben kola-efektuaren antzekotasunean oinarrituta eta hortik proiektuaren izena.


Lazarraga Sarriak: streaming ekitaldia\nSrteaming bidez, Araba | SARI BANAKETA\nLazarraga Sariak arlo sozioekonomikoan euskararen alde jarduten duten entitate edota pertsonen ahaleginaren saritzea eta aitortza helburu duten sariak dira. Aurten ekitaldia streaming bidez izango da eta aldez aurretik izena ematea derrigorrezkoa da. Ekitaldiaren emisioa Bai Euskarari Elkartearen zein Arabako Foru Aldundiaren kanaletan jarraitu ahalko da. Izena emateko klikatu hemen.\nLazarraga Sarriak: streaming ekitaldia Srteaming bidez\nLazarraga Sariak arlo sozioekonomikoan euskararen alde jarduten duten entitate edota pertsonen ahaleginaren saritzea eta aitortza helburu duten sariak dira. Aurten ekitaldia streaming bidez izango da eta aldez aurretik izena ematea derrigorrezkoa da.\nEkitaldiaren emisioa Bai Euskarari Elkartearen zein Arabako Foru Aldundiaren kanaletan jarraitu ahalko da. Izena emateko klikatu hemen.\nKZ Gunea: Podcastak entzuteko APP-ak eta web guneak\nYoutube: KZGUNEATIC, Gasteiz\nKZ Guneak azaroko programazioa atera du. Aurreko hilabeteetan bezala 30 minutuko iraupena izango duten hitzaldi laburren formatua jarraituko dute Youtubeko kanaletik: 'KZGUNEATIC'\nKZ Gunea: Podcastak entzuteko APP-ak eta web guneak Youtube: KZGUNEATIC\nEuskaraldia: 'Gasteiz Euskalduna?', Kike Amonarriz\nVital Fundazioa Kulturunea, Gasteiz | HITZALDIA\nGasteizen euskara egiten al da? Zenbat euskara entzuten da gure hirian? Zein da teknologia berrien eragina gure hizkuntzan? Horiek eta beste hainbat galderen aurrean, tartetxo polita izango dugu Kike Amonarrizen eskutik. Hitzordua azaroaren 26an, ostegunean, 19:00etan izango da, Vital Fundazioa Kulturunean, Dendaraba merkataritza gunean. IZENA EMAN\nEuskaraldia: 'Gasteiz Euskalduna?', Kike Amonarriz Vital Fundazioa Kulturunea\nGasteizen euskara egiten al da? Zenbat euskara entzuten da gure hirian? Zein da teknologia berrien eragina gure hizkuntzan? Horiek eta beste hainbat galderen aurrean, tartetxo polita izango dugu Kike Amonarrizen eskutik. Hitzordua azaroaren 26an, ostegunean, 19:00etan izango da, Vital Fundazioa Kulturunean, Dendaraba merkataritza gunean.\nGasteiz Bertsozale: Bertso saioa\nManex Agirre, Miren Artetxe, Oihana Bartra, Joanes Illarregi, Jon Maia eta Oihane Perea bertsolariak artuko dira saio honetan.\nGasteiz Bertsozale: Bertso saioa Jimmy Jazz Gasteiz\nEskilarapeko soinuak: Birkit\nBirkite Alonso gasteiztarrak looper pedala erabiliaz, soinu garbia eta distortsioa tartekatzen ditu bi urtez eraldatuz joan den bakarkako zuzenekoan. Hurrengo urtean argitaratuko duen bigarren lana ordea hiru taldekiderekin batera prestatzen hasi da. Kontzertu honetan Mikel Palenzuela taldeko gitarjoleak lagunduko dio.\nEskilarapeko soinuak: Birkit Oihaneder Euskararen Etxea\nEuskaraldia: 'Miñan', Amets Arzallus\nUdaletxea, Gorbeialdea Zuia | AURKEZPENA\nEuskaraldiaren baitan Amets Arzalluz bere Miñan liburuaren aurkezpena egitera gerturatuko da Zuiara. Saiora joan ahal izateko izena ematea derrigorrezkoa da zuia.eus gunean.\nEuskaraldia: 'Miñan', Amets Arzallus Udaletxea\nEuskaraldiaren baitan Amets Arzalluz bere Miñan liburuaren aurkezpena egitera gerturatuko da Zuiara.\nSaiora joan ahal izateko izena ematea derrigorrezkoa da zuia.eus gunean.


"Urte ankerra" izan da 2014a presoentzat, Etxerat-en ustez - Politika - Berria\n"Urte ankerra" izan da 2014a presoentzat, Etxerat-en ustez\nUrteko balantzea egin du elkarteak. Presoen %42 dauzkate 800-1.100 kilometro ingurura.\nEtxerat-ek 2014. urteko txostena aurkeztu du, Donostian. / Juan Carlos Ruiz/ARP\n2014ko abenduak 8\nUrte "ankerra" izan da 2014a. Etxerat elkarteak balantzea egin du, eta gogoratu du urte hasieran Arkaitz Bellon presoa hil zela, Euskal Herritik 1.200 kilometrora. Salatu du presoak tratu txarrak eta jipoiak jasan zituela, eta harekin gertatutakoa "sufrimendua sortzea helburu duen espetxe politikaren ondorio zuzena" dela iritzi dio. Frantziak eta Espainiak presoak "psikologikoki ahultzeko" aplikatzen duten "isolamendu basatia" ere gaitzetsi dute.\nSakabanaketak 36 egunetik behin istripu bat eragin du 2014an, elkarteak zenbatu duenez. Horren aurrean, uste du alderdi politikoek ez dutela eskatu behar zaien maila politikoa erakutsi: "Giza eskubideak urratzen zaizkigulako gertatu dira istripu hauek. Non daude, istripu hauen aurrean, alderdi politikoen hitzak? Non daude sakabanaketak eragindako istripu eta zaurituen aurrean alderdi politikoen ekintzak?", salatu dute. Haien ustetan, istripu horiek ez dira "kasualitatea", "kausalitatea" baizik. Arduraz jokatzeko deia egin diete erakundeei, eta giza eskubideekiko konpromisoa eskatu.\nEtxerat-en datuen arabera, egun 463 euskal preso daude Espainia, Frantzia, Ingalaterra, Portugal eta Alemaniako espetxeetan. Espainian, 356 preso daude 44 espetxetan; 98 dira Frantziako 28 espetxetan daudenak. Euskal presoen %42 800 eta 1.100 kilometro artean dago sakabanatuta; 194 lagun, guztira. Horrekin batera, gogoratu dute gaixotasun larriak dituzten bederatzi preso daudela kartzeletan.\nFrantzian zigorra betetzen ari direnak Espainiaratzeko aukeraz ere mintzatu da. Etxerat-en ustetan, "tranpa" egitea egotzi dio Espainiari: "Akordio horrek presoak euren hizkuntza, kultura eta gizartera gerturatzea du helburu, baina, zein da Espainiaren asmoa presoak Espainiaratzearekin? Sakabanaketarekin amaitzea ala euskal preso politikoak Afrikara bidaltzea, Algecirasera, adibidez?".\nSakabanaketa salatzeko, bihar zapi kateak osatzera deitu dute\nJabi Agirre preso ohia Azpeitian da\nAgiria. Etxerat-en 2014ko txostena


Free chat Pereira Barreto. Ausazko arrotz doan txateatu berehala Pereira Barreto tik.\nFree chat Pereira Barreto\nOngi etorri Chatroulette Pereira BarretoEdozein lekutan, munduko pertsona aleatory bat konektatzeko. Chatroulette Pereira Barreto dezakezu honako aukeren artean aukeratu:- Guztiak pertsona mota Pereira Barreto doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPereira Barreto hirien zerrenda:


"Esperientziak eta jakintza elkar trukatu nahi ditugu 'Ametsak Errotuz' topaketetan" - Irati Moreno - Aiaraldea.eus\n"Esperientziak eta jakintza elkar trukatu nahi ditugu 'Ametsak Errotuz' topaketetan"\nIrati Moreno 2015-03-10 11:05 Jendartea\nAimar Gutierrez (LAUDIO, 1995) Laudioko Gazte Asanbladako kidea da. Asteburu honetan Laudion izango diren “Ametsak errotuz” Euskal Herriko Gazte Asanbladen eta Gaztetxeen topaketen antolakuntzan parte hartzen ari da Gutierrez.\nNork antolatu ditu topaketak?\nTopaketen ideia Laudioko Gazte Asanbladan sortutako ideia bada ere, Aiaraldeko gazte asanbladak (Urduña, Amurrio eta Orozko) ari gara lanean topaketak hauek aurrera ateratzeko. Asanblada bakoitza bere proiektuetan murgilduta dago, beraz bakoitzak ahal duen neurrian bere aletxoa jartzen du “Ametsak Errotuz” topaketak gauzatu daitezen.\nNondik sortu da topaketa antolatzeko ideia?\nIdeia, nolabait, kanpotik etorria zaigu. Gaztetxean egin genituen kontzertu batzuen harira, Asturiaseko taldetxo batekin harremana egin genuen. Talde honetako kideak Asturiaseko kolektibo ezberdinetan daude sartuta eta Espainiar estatuan aurkezteko Euskal Herriko gaztetxe eta gazte asanbladen inguruko dokumental bat egitearen ideia otu zitzaien. Proiektu hori gauzatzeko lehen pausu bezala gurekin jarri ziren harremanetan. Euskal Herriko asanblada ezberdinekin biltzeko asmoa zuten eta ideia hartatik tiraka Gaztetxe eta Gazte Asanbladen topaketa hauek antolatzea bururatu zitzaigun.\nZein helbururekin antolatu dituzue?\nTopaketen helburua Euskal Herriko gaztetxe eta Gazte asanbladen arteko harremana indartu eta gu guztion arteko saretze bat sustatzea da. Topaketetan egingo diren ekimenak kolektiboen arteko esperientzia trukaketara daude bideratuta batik bat, problematika berdintsuen aurrean asanblada bakoitzak bilatu dituen konponbideak azalaraztea eta abar.\nAsturiaseko kideen dokumentala aipatu duzu, zein da dokumental horren xedea?\nTopaketen helburua guztiz barrura begirakoa den bitartean, dokumentalak Euskal Herriko Gaztetxe eta Gazte Asanbladen funtzionamendua nolakoa den Euskal Herriko mugetatik kanpo erakustea du helburu.\n“Ametsak errotuz” da topaketen leloa. Zergatik?\nFilosofia apur bat dago lelo horren atzean: Gaztetxe eta Gazte Asanbladek gazteon ametsak sortzeko espazio askeak dira, gune aske horien funtzionamendu egokia behar beharrezkoa da bertan sortutako gazte proiektu ezberdinak gauzatu ditzaten. Topaketa hauetan muinera jo dugu, gazteon ametsak sortuko dituzten Gaztetxe eta Asanbladen sustraiak sendotzera, hots, gazteon ametsak sendo errotzera.\nHiru egunetan ekintzaz beteriko egitaraua prestatu duzue. Zer nabarmenduko zenuke?\nLehen aipatu bezala, topaketen helburua Gaztetxe eta Gazte Asanbladen arteko harremana sendotu eta hauen funtzionamendua sustatzea da, beraz helburu horri begira egingo diren ekimenak nabarmenduko nituzke.\nAlde batetik ostiralean Euskal Herritik kanpoko gune okupatuetako gonbidatuekin egingo den mahai-ingurua daukagu. Bertan, gure mugetatik kanpo dauden gune askeetan daukaten antolatzeko moduaz ikasteko parada izango dugu. Bestetik Gaztetxe eta Gazte Asanbladen arteko esperientzia trukea eta elkar ezagutza bultzatuko dituzten ekintzak, hala larunbata goizeko topaketak nola igande goizeko kafe tertulia ere.\nHorretaz gainera jai-girorako aukera ere egongo da ostiral eta larunbateko kontzertuetan zein larunbateko herri bazkarian.\nNahiz eta gaztetxe eta gazte asanbladen arteko topaketak izan, edonork parte hartu dezake antolatu dituzuen ekimenetan?\nBai noski, deialdi zabala egin dugu. Egia da larunbata goizeko Gaztetxe eta Gazte Asanbladen arteko elkar ezagutzea eta esperientzia trukea hauen barne funtzionamenduari begira egongo dela gehien bat. Horrek ez du esan nahi beste norbaitek ezin duenik parte hartu, ekintza ugari daude asteburu osoan eta jende guztia dago gonbidatuta ekimen guztietan parte hartzera.\nZergatik esango zenuke garrantzitsua dela topaketa hauetan parte hartzea?\nGaztetxe eta Gazte Asanbladek herri mailan lan handia egiten dugulako eta hauek sendotzea Euskal Herriko herri mugimendua sendotzea delako. Guztion ardura da asanbladak sasoi onean egotea, datorkigun guztiari aurre egin eta alternatiba errealak sor ditzagun.\nHorrelako topaketa bat antolatzeak lan handia ekarriko du ezta?\nLan karga handia da, hilabeteak dira lanean hasi ginela, baina esfortzuak merezi duela uste dugu. Laudioko Gazte Asanbladan sortutako proiektu hau, Aiaraldeko asanbladen artean antolatzen gaude, egitura lokal hutsa duten asanbladen artean. Egitura lokal horretatik Euskal Herri mailara salto egiteak esfortzu handia eskatzen du. Hala eta guztiz ere abentura polita izan da eta “Ametsak Errotuz” topaketek bere fruitua ematen badute gure balentriak merezi izan duela jakingo dugu.\nTopaketen ondoren, zer?\nGaldera ona. Topaketak bukatu eta nork bere herrian bereganatutako jakintza apurra aplikatzen hastea pausu handia litzake.\nNork daki, agian “Ametsak Errotuz” topaketak hemendik aurrera urtero egiten diren topaketak izango dira, edota Euskal Herri mailako gaztetxe eta gazte asanbladen koordinadora berri bat sortuko da. Horretarako bilduko gara Laudion, asanbladen inguruan dagokigun guztia eztabaidatu eta hauei etorkizun bat emateko.\nEgitarau guztia AGENDAn dago ikusgai.


TXOKO BERDEA: abril 2016\nDBH eta DBHOko FOROAK CRISTINA ENEAN\nApirilaren 28an HUGO LARA, MAIALEN GOROSTIDI, SARA OCHOA eta M. GOROSTIDI Cristina Eneara joan ziren Donostialdeako ESKOLEEN ARTEKO FOROA ospatzera.\nBertan ikasturtean zehar AUZO, HIRI JASANGARRIAREN ingurua egin dituzten lanak, gelako konpromisioak eta udaletxeko udalbatzara emango dituzten eskaerak adostu zituzten.\nHamaiketako OSASUNTSUA egin ondoren eskoleen arteko argazki lehiaketako marrazki irabazlea erabaki zuten.\nMILA ESKER EKO ARDURADUNEI!!!!\nBIZIKLETA MEKANIKAREN TAILERRA\nApirilaren 28an eta 29an 6. mailakoek DONOSTIATIK zehar II. BIZIKLETA IBILBIDEa egingo dute.\nGorputz Hezkuntzako irakaslearekin batera, eta hiriko bidegorriak kontuan hartuta noski,\nberaiek antolatu eta adostu dute egingo duten buelta\nGainera, aurretik bizikleta mekanikaren tailerra eginda daukate, bizikletaren oinarrizko mekanikaren ezagutza landu zutelarik bertan, ibilbide honetan eta etorkizun batean gerta daitezken arazoen aurrean zer egin jakiteko.\nEduki hauek ikasi zituzten tailer honetan:\n- Bizikletaren atalak ezagutu.\n- Gurpileko atalak ezagutu eta zulaketak konpontzea.\n- Balaztak egokitzea.\n- Kate ateratzeak eta apurketak konpontzea.\n- Oinarrizko mantenimendua egitea.\nBenetan interesgarria tailerra. Mila esker Xabi erakutsitako guztiarengatik!\nURAREN ERABILERA MUNDUAN\nLan bikainak egin dituzte 6. mailako ikasleek urak munduan duen erabileraren inguruan.\nBideo honetan argi ikusten da ikasleek ikasitako guztia eta gainera, ondorio eta hausnarketa interesgarriak azaltzen dituzte. Pena merezi du bideoa ikusteak.\nARROPA BILKETA IRAUNKORRA\nBatxilergoko 15-16 kurtsoko Ganbara Proiektua dela eta, Caritaseko arropazainari laguntza bat ematea erabaki dugu. Ikastetxean bertan, apirilaren 25eko astean zehar jasoko genuke ikasleek ekarritako arropa. Ondoren, ikastetxean bilketarako egokitu dugun gelan jasoko dugu, eta gero Caritaseko San Sebastian Martiria parrokiara eramango dugu.\nZuen laguntza eskertuko genuke eta horretarako, ikasleek arropa irakasleen gelaren kanpoan utzi beharko lukete DBH(O)n eta LMHn sarrerako bi ateetan dauden edukinontzietan, datorren astean zehar.\nAldez aurretik mila esker.\n4. MAILAKOAK UZTA JASOTZEN\nAPIRILAK 22 AMA LURRAREN EGUNA\nHH3 eta HH4 CRISTINA ENEAN\nHaur Hezkuntzako, 3 eta 4 urteko neska-mutilak Cristina Enean egon gara. Marrubitxo, Txanogorritxo, Zaborrontxo eta munduan zehar bizi diren animali batzuk hobeto ezagutu ditugu. Gauza berri asko ikasi ditugu eta primeran pasa dugu.\nApirilaren 15ean HH5 gelako ikasleak Ekogunean izan ziren.\nGauza asko ikusteko eta ikasteko aukera izan zuten. Baratzak ikusi eta barazki batzuk landatu ondoren oilategira sartu ziren denak, bai ausartak!. Artaburuak aletzen ere ikasi zuten. Bakoitzak bere hazia erein zuen eta gelara ekarri zituzten. Ondo zaindu eta ureztatuko dituzte ea zer nolako barazkiak hazten diren.\nArgazkietan ikusiko duzuen bezala arreta handiz jaso zituzten emandako azalpenak.\nLEHEN HEZKUNTZAKO ESKOLEN ARTEKO FOROAK\nGaur goizean, apirilak 20, GORKA GARCIA eta MAITANE PICABEA (3.zikloko ordezkari bezala), LEIRE IGLESIAS eta CELIA JIMENEZ (2.zikloko ordezkari bezala) eta ANDONI LOPETEGUI eta IRATI PEREZ (1.zikloko ordezkari bezala) Cristina-Eneara joan dira Donostialdeako ESKOLEEN ARTEKO FOROA ospatzera.\nBertan ikasturtean zehar HIRI, AUZO JASANGARRIAREN ingurua egin dituzten lanak, gelako konpromisioak eta udaletxeko udalbatzara emango dituzten eskaerak adostu dituzte.\nGainera, hamaiketako OSASUNTSUA egin ondoren eskoleen arteko marrazki lehiaketako marrazki irabazlea izendatu dute zozketa baten bidez. Maria Reinako ikasle bat suertatu da irabazle.\nDenborarekin ibili garenez Tabakaleran ere izan gara eta pare bat argazki atera ditugu goiko terrazan.\nLAN BIKAINA EGIN DUTE GURE EKOARDURADUNEK! ZORIONAK!\nMARRAZKI LEHIAKETAKO MARRAZKI IRABAZLEAK\nESKOLEN ARTEKO MARRAZKI (LHM) eta ARGAZKI LEHIAKE...\nZER DA AZTARNA EKOLOGIKOA?


Kultura - Ayuntamiento Valle de Egüés | Eguesibarko Udala\nEguesibarko Udalaren Kultura Alorrak zerbitzuaren zeregina ibarrean kultura sustatu eta zabaltzea da. Hona gure helburuak:\nKultur eskaintzazabal, askotariko eta kalitatekoa garatzea.\nHerritarrek kultura eskaintza hori eskura izateko erraztasunak eta laguntza ematea.\nSormena lagundu eta bultzatzea.\nUdal liburutegia sustatu etairakurzaletasunabultzatzea.\nHerritarren kultur erakundeenekimenak, funtzionamendua etaparte-hartzea\nAisia eta jai arloko programak garatzea.\nEguesibarkoondarea babestu, zabaldu eta aberastea, bai materiala, bai immateriala.\nProposamenak aurkezteko azken eguna martxoaren 24a da.\nTamaño : 132.5 kB Formato : PDFbases-convocatoria-concejos_aprobadas\nTamaño : 119.9 kB Formato : PDFbases-convocatoria-creacion_aprobadas\nTamaño : 90.9 kB Formato : PDF\nHAUR PROGRAMA IBILTARIA\nUrritik ekainera, igandero, hainbat emanaldi egiten dira 3 urtetik gorako haurrentzat. Asteburuero, talde bat ibarreko herri batera joaten baita goiza girotzeko; txotxongiloak, ipuin-kontalariak, antzerkia, magia, musika eta beste izaten dira haurrentzat.\nPRIMERA SESIÓN ZINE-KLUBA\nZine-kluba 9 eta 13 urte artekoentzat da. Urritik ekainera egiten da, larunbat arratsaldez, FAZen. Filmak zer diren, nola egiten diren, eta zer esanahi duten erakusten da. Parte-hartzaileei behar bezalako tresnak ematen zaizkie filmak ulertzeko eta ikuspuntu kritikoa garatzeko, ikuspegi jostagarritik, eta parte-hartzean oinarriturik. Auzo-zinea berreskuratu nahi da, jendea gizarteratzeko jarduera baita, aisia hezigarria lantzeaz gain. Sarrera librea, dena bete arte.\nDantza jaialdi hau hiri-paisaian egiten da, ekainean, eta Atarrabia, Uharte eta Eguesibarko udalen ekimena da. 2016an jarri zen abian, gune bat sortzeko, gazteek beren artea garatze aldera eta dantza-molde berriak agertze aldera. Bi fase ditu: batetik, lehiaketa bera, bi sari ematen baitira (epaimahaiarena eta publikoarena), eta bestetik, konpainia profesional baten emanaldia.\n“MUSIKETAN” MUSIKA ZIKLOA\nIbarreko musikariek beren lana gure udalerrian erakusteko ekimena da. Izan ere, kideren bat hemen erroldaturik duten talde guztiek izena eman dezakete zikloan. Zehazki, 5 talde aukeratzen dira, ibarreko herriren batean kontzertu bat eman dezaten. Emanaldiak abuztuko ostegunetan izaten dira, eta musika estilo guztiek dute lekua: rocka, popa, jazza, heavya, soul…\nUrritik ekainera antolatzen da helduentzat. Hilean emanaldi bat izaten da; komedia, gehienbat, baina beste generoak ahaztu gabe, drama eta suspensea, adibidez.\nAtari zabaleko zinema-programa uztailaren bigarren hamabostaldiko eta abuztuaren leheneko ostiraletan egiten da, 22:00etan, Ibarreko hainbat herritan. Doakoa da, eta denetariko filmak ematen dira haurrentzat, gazteentzat eta helduentzat, gaztelaniaz eta euskaraz.\nUrriaren bukaeran edo azaroaren hasieran egin ohi da. Ofizio zaharrak erakusten dira Sarrigurenen, gaur egun oraindik ere erabiltzen ditugun tresna asko nola egiten ziren jakiteko. Halaber, elikagai ekologikoak daude salgai, bai eta artisau elikagaiak ere. Aldi berean, joko tradizionalak eta artisau-atrakzioak antolatzen dira haurrentzat.\nSorgin Gaua eta Domu Santuren bezpera dela eta, jarduera sorta zabala antolatzen da gure udalerrian; haien artean, Mozorro Lehiaketa eta Beldurraren Paisaia dira nabarmentzekoak.\nGaur egun, Eguesibarko Udalak bi erakusketa leku ditu: Olazko Musika Eskola eta Sarrigurengo Errizar Gela. Urte osoan, gure ibarreko nahiz kanpoko artisten lanak jartzen dira ikusgai.\nSAN PEDRO MARTIRIAREN ERROMERIA\n1609az geroztik, Elkanok, Ibirikuk eta Eguesek erromeria ospatzen dute apirilaren azken igandean. Badirudi urte hartan, izurri mota batek alorrak kaltetu eta hondatu zituela. Hori dela eta, jendea prozesioan joaten hasi zen, San Pedro Martiriaren irudia herri batetik bestera eramateko. Irudiak urte osoa ematen du herri bakoitzeko elizan.\nKULTURA PLAN ESTRATEGIKOA\nEguesibarko udalerrian aldaketa handiak izan dira azken urteotan eta, horren ondorioz, orain Nafarroako hirugarren udalerria da, 20.000tik gora biztanle baititu.\nHorrenbestez, zerbitzuek egoera berrira moldatu behar dute. Hori dela eta, Kultura Plan Estrategiko baten kontratazioa bultzatu zen, diagnosi bat eta talde gogoeta egin ondoren. Plana tresna nagusia izanen da ibarreko kultur garapena gidatzeko eta jarraitu beharreko ildo nagusiak ezartzeko.\n2016ko abenduan, plana garatzeko baldintza administratibo eta teknikoen agiria argitaratu zen Nafarroako Kontratazioaren Atarian. 2017ko maiatzean, udalaren eta enpresa esleipen-hartzailearen arteko kontratua sinatu zen: STOA Propostes Culturals i turistiques S.L. Plana irailean onetsi zen.\nKULTUR PLAN ESTRATEGIKOA\nUDA EGUESIBARKO LUDOTEKAN\n2019ko udako programazioa\n“MUSIKETAN” ZIKLOAN IZENA EMATEKO EPEA IREKI DA\nLIBURUAREN EGUNEKO LEHIAKETAREN IRABAZLEAK\nNORK NAHI DUZU SARRIGURENGO 2019KO FESTETAKO TXUPINAZOA JAURTITZEA?\nEguesibarko Liburutegiak Liburuaren Egunerako antolatu dituen lehiaketak